Precipio quod omne conredium et omnes res abbatis de Pontineo et monachorum suorum quas homines sui affidare poterint se emisse ad victum vel vestitum vel necessaria abbatis et monachorum , sint in pace et quiete de theloneo et passagio et aliis consuetudinibus infra aquam et extra ; et nullus eos vel res suas super hoc injuste disturbet super decem libras forisfacture .


Testis : cancellarius ( 3 ) , apud Rademors .


De Petro de Regniaco ( b ) .


Manasses , Dei gratia Trecensis episcopus , omnibus ad quos littere iste pervenerint in perpetuum .


Noverit universitas vestra quod Petrus de Regniaco , penitentia ductus , quod ecclesie Pontiniaci dampna et injurias sepius intulerat , dimisit eidem ecclesie v solidos annui census de xxv solidis quos eadem ei annuatim debebat ecclesia .


Hoc laudavit Jofridus Chauderons , miles , et filii ejus , Garnerius et Theodericus .


Illud idem lau- davit Jofridus Rigauz , miles , et Hemelina , uxor ejus , et Felisius , eorum | filius .


Hujus rei testes sunt : Rainardus presbiter , Trecensis canonicus , capellanus noster ; Petrus diaconus , clericus noster ; Girardus de Pausiaco , miles .


Actum Aquis , anno incarnati Verbi MO CO LXXXO VI0 .


Guido dictus Rufus de Venussa et Elysabeth ejus uxor dederunt nobis IIII0T bichetos frumenti ( a ) .


Omnibus presentes litteras inspecturis , ofiicialis curie Autissiodorensis , salutem in Domino .


Notum facimus universis quod , in nostra presentia constitutus , Guido dictus Rufus de Venussia , miles , et Elysabeth uxor ejus , coram mandato nostro jurato a nobis ad ipsam ad subscripta audienda specialiter destinato , recognoverunt se dedisse et concessisse ecclesie Pontiniacensi et fratribus ibidem Deo servientibus quatuor bichetos frumenti boni et legitimi , ad mensuram Legniaci Castri , super furnum suum situm apud Venussiam in villa nova super Buchain , quolibet anno percipiendos et habendos in crastino Omnium Sanctorum a fratribus supradictis , fide media promittentes quod contra dictas donationem et concessionem per se vel per alium non venient in futurum .


Et ad hoc dictum furnum dictis fratribus obligarunt , volentes et precipientes quod , quicumque post ipsos dictum furnum teneat , dictos quatuor bichetos frumenti persolvat ad dictum terminum dictis fratribus annuatim , se , quantum ad hec , juridictioni curie Autissiodori supponentes .


Ego Petrus comes Autissiodorensis et Tornodorensis , notum facio universis presentibus pariter et futuris quod donavi imperpetuum et quitavi Deo et ecclesie Pontigniacensi et fratribus ibidem Deo servientibus Stephanum Corchetum de Tornodoro cum uxore et liberis et omni possessione sua , immunem et liberum ab omni consuetudine et justicia .


Donavi etiam dicte ecclesie centum arpenta de bosco Barri preter alias donationes que in aliis cartis continentur .


Preterea , cum baillivi mei consuetudines polanorum et cordarum a fratribus Pontigniacensibus in domo eorum que est juxta Autissiodorum , exigerent , cognito per bonorum virorum testimonium me nichil juris in hoc habere , dictam domum super hoc imperpetuum quitavi et semper in bona pace super hoc esse concessi .


Guillelmus , comes Nivernensis , notum volo fieri omnibus hominibus presentibus et futuris quod Guillelmus de Chéu concessit fratribus et ecclesiae Pontiniacensi terram quam habebat apud Autisiodorum , et domum et quicquid in eadem terra est , jure perpetuo possidendum ; quae terra a dextera et a sinistra parte juncta est terrae Leterici et pertingit usque ad vineam Bernardi Divionensis et superius usque ad viam quae ducit ab Autisiodoro usque ad villam Monestol , et inferius usque ad fluvium Ichaunam .


Hoc ego ipse Guillelmus , comes Nivernensis , laudavi , de cujus feodo illa terra est .


Hoc etiam laudaverunt Guiardus de Claire et Lora uxor ejus et soror ipsius Guillelmi de Cheu , Aaliz et Lora , filiae ejusdem Guiardi , Gaufridus Botaudus et Alturresa uxor ejus et filii ejus Girardus et Herbertus et Ridlandis , filia ejus .


Hoc etiam concesserunt et laudaverunt Hugo de Villa Moron et Martinus , filius Hawini Sergent , homines ipsius Guilelmi , qui in ipsa terra laboraverant et vineam ibi plantaverant , et filii Hugonis Bonardus et Johannes , et Ermengardis uxor Martini et filius ejus Martinus .


Testes sunt : Petrus decanus de Chableia et Guillelmus de Asneriis , Odo de Malliaco , Josbertus canonicus Sancti Mariani , Herbertus de Til , Guiardus Jarruns , Stephanus de Germiniaco , Constantius presbiter , Guillelmus de Pruneto et Odo Rufinus .


Petrus , comes Nivernensis , dedit nobis centum arpenta de nemore de Bar ( a ) .


Ego Petrus , comes Autisiodori et Tornodori , notum fieri volo presentibus et futuris quod centum arpenta de nemore de Bar , quod est juxta Autisiodorum et choeret nemori Pontiniacensi , pro salute anime mee et Y [ olandis ] uxoris mee et liberorum meorum necnon et pro anima Agnetis , quondam illustris comitisse Nivernensis , karissime conjugis mee , domui Pontiniacensi , in qua , Deo volente , ego et Y [ olandis ] conjux mea post mortem habebimus sepulturam , dedi in elemosinam ipsam ipsamque elemosinam contra omnes homines garantizabo , volens ut pro hujus elemosine benefitio temporali , annuatim in die anniversarii [ mei ] ( b ) et Y [ olandis ] uxoris mee a fratribus Deo ibidem servientibus in perpetuum orationum suarum commercium spirituale recipiamus .


Actum Tornodori , anno gratie MOCCO quarto , mense novembri .


Herveus comes Nivernensis dedit nobis quinquaginta arpenta de nemore de Bar et concedit commutationem de Sancta Porcaria et de Laurento ( a ) .


Ego Petrus , comes Autisiodori et Tornodori , notum facio universis presentibus pariter et futuris quod Herveus comes Nivernensis et Matildis comitissa , filia mea , uxor dicti Hervei , me vidente et audiente , laudaverunt et concesserunt commutationem quam venerabilis et bone memorie Willelmus quondam comes Nivernensis fecit cum domo Pontigniaci super Sanctam Porcariam et Laurento , prout in litteris dicti comitis Willelmi , quas domus Pontiniaci penes se habet , plenius continetur .


In augmentum etiam predicte domus dederunt dictus Herveus et M [ atildis ] uxor ejus dicte domui quinquaginta arpenta de boscho ( 4 ) de Bar , me volente , laudante et concedente , $ a predicta domo in perpetuum possidenda .


Agnes , comitissa Nivernensis , dedit nobis XL arpenta de nemore de Bar ( e ) .


Ego Agnes comitissa Nivernensis .


Noverint universi presentes pariter et futuri quod , ad voluntatem et petition em domine matris mee Mathildis comitissa , sicut fecit vir meus dominus Petrus comes Nivernensis , sic quoque et ego concessi atque laudavi ecclesie de Pontiniaco , in manu domini Mainardi abbatis , quicquid eidem loco pro animabus suis jam contulerant tam pater meus dominus Guido comes quam predicta mater mea .


Ipsa autem beneficia nominatim sunt hec : clausum videlicet Sancti Martini , quod habebant apud Autissiodorum ; deinde XL arpenta nemoris apud Autissiodorum , in nemore quod dicitur de Bars .


Ad ultimum , si qua alia forte beneficia precedentes comites Nivernis prefato monasterio indulserunt , ego quoque post virum meum ea illi laudo atque confirmo .


Ut vero presens scriptum ratum habeatur in perpetuum atque inconcussum , proprii sigilli nostri impressione illud munio et testibus subter annotatis corroboro : domina Mathildis mater mea , Narjodus de Tuciaco , Droco de Merlo , Guido de Guarlanda , Hugo Godart , Johannes vicecomes de Legni , Petrus de Curceun .


Actum est hoc apud castrum de Clamici , anno ab Incarnatione Domini millesimo centesimo octogesimo quarto .


Gilo de Torneello dedit nobis quandam domum apud Autissiodorum ( a ) Noscant omnes tam futuri quam presentes quod quedam domus accedit Petro comiti Nivernensi apud Autissiodorum a Stephano de Trecis .


Prefatus siquidem comes hanc domum dedit Guillelmo de Baiis ; Guillelmus vero domum vendidit Giloni de Torneello .


Gilo autem nominatam domum et emptionem domus dedit , pro remedio anime sue , ecclesie Beate Marie de Pontigniaco et fratribus ibidem Deo servientibus , laudante et concedente Petro comite Nivernensi ; similiter prenominatus Stephanus Trecarum , in extremis positus , domum ecclesie Pontiniaci destinaverat .


Hujus rei testes hii : Guillelmus de Torneello , filius Gilonis , qui hoc donum laudavit pariter et concessit ; Letericus , Milo frater ejus , Gaufridus Joscerrani ( 6 ) , Fulco de Vineolis , Theobaldus scutifer , Balduinus porterius , Gaufridus capellanus comitis .


Quod ut ratum sit et stabile , predictus comes Petrus huic presenti cartule sigillum suum apponi jussit .


Actum publice apud Altissiodorum ( c ) , anno incarnati Verbi MO c ° LXXXO VIIO .


Petrus comes Nivernensis concedit beneficia que contulit nobis Guido , comes Nivernensis ( a ) .


Ego Petrus comes Nivernensis .


Noverint universis presentes pariter et futuri quod , ad voluntatem et petitionem domine Mathildis comitisse , socrus mee , concessi et laudavi ecclesie de Pontiniaco , in manu Mainardi abbatis , quicquid eidem loco pro suis animabus contulerant tam Guido comes vir ejus quam ipsa .


Ipsa autem beneficia nominatim sunt hec : clausum videlicet Sancti Martini , quod habebant apud Autissiodorum ; deinde XL arpenta nemoris juxta Autissiodorum , in nemore quod dicitur de Bars .


Ad ultimum , si qua alia forte beneficia precedentes me comites Nivernis predicto loco indulserunt , ego quoque laudo atque confirmo .


Ut autem presens scriptum ratum habeatur et inconcussum , proprii sigilli nostri impressione munio et testibus subter annotatis corroboro : Mathildis mater comitissa , Narjodus de Tuciaco , Droco de Merlo , Guido de Guarlanda , Hugo Godart , Johannes vicecomes de Legni , Petrus de Curceun .


Opilio civis Januensis dedit nobis viginti solidos fonium ( a ) .


Ego Opitio de Castro , civis Januensis , omnibus notum facio tam presentibus quam futuris quod ego , pro remedio anime mee et patris mei necnon et omnium predecessorum meorum , dedi ecclesie Pontiniaci et fratribus ibidem Deo servientibus viginti solidos fortium nivernensium annuatim percipiendos de triginta et quinque libris quas domina Mathildis comitissa Nivernensis dedit eidem Opitioni , annuatim percipiendos in cordis et pullanis de Autissiodoro ad octabas beati Johannis Baptiste .


Petrus , comes Tornodori et Autissiodori , dedit nobis tres bichetos avene ( b ) .


Ego Petrus , comes Tornodori et Autisiodori , notum volo fieri presentibus et futuris quod Dei amore donavi et quitavi karissimis in Christo amicis meis abbati et conventui de Pontiniaco tres bichetos avene ad rasum et ix denarios qaos debebant censuales de clauso Sancti Martini , quod eis dedit pro remedio anime sue nobilis vir Guido comes Nivernensis .


De compositione facta inter ecclesiam Sancti Martini et ecclesiam Pontiniaci ( a ) .


Domno Stephano , priori Pontiniaci , et ejusdem loci conventui necnon et omnibus cartulam presentem visuris , Vitalis , dictus abbas Sancti Martini Trecensis , et ejusdem ecclesie conventus , salutem in domino .


Notum fieri volumus tam presentibus quam futuris quod controversia de nemore Francorum que inter nos et ecclesiam Pontiniaci versabatur , tali compositione finita est : vos enim prefatum nemus in tres equas partes dividetis et nos unam e tribus , quam voluerimus , eligemus et immunem ab omni decima et custodia , quam vos per totum nemus prius habebatis , libere et in pace deinceps possidemus .


Petrus de Orto et Petrus de Villa Ferreoli nobis dederunt quandam vineam ( a ) .


Autissiodorensis officialis , omnibus presentes litteras inspecturis , salutem in Domino .


Noverint universi quod Petrus de Orto et Petrus de Villa Ferreoli , milites , coram nobis constituti , recognoverunt se vendidisse fratribus de Pontigniaco duas partes vinearum quas habebant apud Autissiodorum , juxta cellarium de Pontigniaco , pro quatuor viginti libris pruv . ;


Hanc autem donationem et venditionem concesserunt et laudaverunt nobilis mulier B . ,


uxor dicti Petri de Orto , et liberi eorumdem .


Jacobus Salnerii et Agnes , uxor ejus , dederunt nobis sexaginta solidos annue pensionis ( b ) .


Omnibus presentes litteras inspecturis , officialis curie Autissiodorensis , salutem in Domino .


Noverint universi quod , in nostra presentia constituti , Jacobus Salnerii et Agnes uxor ejus recognoverunt se recepisse a religiosis viris abbate et conventui Pontigniacensi quandam domum suam sitam in parrochia Sancti Petri Autissiodori , desuper cimiterium Judeorum , juxta grangiam Guiberti dicti Caprii , ex una parte , et , ex alia parte , juxta domum Karitatis Autissiodori , cum omnibus appendiciis et pertinentiis dicte domus ipsorum , a Jacobo et Agnete predictis et eorum heredibus possidendam in perpetuum et tenendam pro quatuor viginti libris tur .


de introitu , de quibus satisfecerunt dictis abbati et conventui et de quibus se tenuerunt pro pagatis , prout in eorum litteris vidimus contineri ; et pro sexaginta solidis annue pensionis dictis abbati et conventui monete apud Autissiodorum currentis , ad octabas Nativitatis Domini anno quolibet persolvendis .


Dictam vero domum ipsi Jacobus et Agnes , uxor ejus , vel eorum heredes poterunt vendere , dare , pignori obligare vel alio modo alienare , salva dictis abbati et conventui pensione supra dicta , ita tamen quod , si ipsi Jacobus et Agnes vel eorum heredes seu successores aliquo anno deflcerent in solutione dicte pensionis ad statutum terminum , ipsi abbas et conventus vel eorum mandatum dictam domum cum pertinentiis saisire possint et tenere quousque de dicta pensione et de dampniis inde habitis eis fuerit plenarie satisfactum .


Et si contingeret quod dicta domus communi incendio vel alio modo destruetur , et ipsi Jacobus et Agnes vel eorum heredes seu successores in solutione dicte pensionis ad statutum terminum , platea vacua existente , per duos annos defi- $ cerent , prius duobus annis elapsis , dictam plateam extunc ipsi abbas et conventus vel eorum mandatus saisire poterunt tanquam suam et de ea suam omnino poterunt facere voluntatem .


Et quantum ad hec , Jacobus et Agnes , uxor ejus , se juridictioni curie Autisiodorensis , ubicumque maneant , subdiderunt .


Rochois la Rusa et Aramburgis , filia ejus , dederunt nobis viginti solidos ( a ) .


officialis decani Autissiodorensis , notum facio omnibus quod , in presentia nostra constitute , Rochois la Rusa et Aranburgis , filia ejus , recognoverunt quod domus ille , in quibus ipse manent , site juxta puteum apud Sanctum Gervasium , sunt ecclesie Pontiniaci ; et , ad preces meas aliorumque bonorum virorum , frater Bernardus , tunc provisor cellarii Pontiniaci , adcensivit predictis Rochoi et Aramburgi dictas domos ad vitas suas , sub annua pensione viginti solidorum , ad octabas beati Andree apostoli ecclesie Pontiniaci vel ejus mandato reddendorum .


Debent etiam dicte Rochois et Aranburgis mittere in reparationem dictarum domuum viginti solidos de concensu ( a ) Bernardi infra octabas Omnium sanctorum proximo venturas .


Dictum etiam fuit quod , si ipse deficerent in solutione viginti solidorum ad predictum terminum , ecclesia Pontiniaci vel ejus mandatum possent saisire dictas domos et , tamquam ( b ) suas , pacifice possidere , donec de dampnis et de deperditis inde provenientibus satisfactum esset competenter .


Concesserunt preterea dicte Rochois et Aranburgis quod dicte domus , post mortem eorum , ad ecclesiam Pontiniacensem cum omni melioratione revertantur .


Girardus Tenaur et Bienfaite , uxor ejus , dederunt nobis plateam suam sitam in parrochia Sancti Gervasii ( c ) .


Universis ad quos presentes littere pervenerint , B [ artholomeus ] , abbas Sancti Petri Autissiodori , salutem in Domino .


Notum facimus universitati vestre quod , in presentia nostra constituti , Girardus Tenaur et Bienfaite uxor ejus dederunt et concesserunt abbati et conventui Pontiniacensi plateam suam quam habebant in parrochia Sancti Gervasii , sitam juxta portum magistri Petri Porree , post decessum eorum in perpetuum possidendam .


De quadam libertate quam habemus in burgo Sancti Gervasii Autissiodori ( a ) .


Omnibus presentes litteras inspecturis , abbas et prior Sancti Jacobi et decanus Sancti Quiriaci Pruvinensis , judices a domino papa delegati , salutem in Domino .


Noverit universitas vestra quod , cum abbas et conventus Pontiniacenses vierium Autissiodorensem auctoritate apostolica coram nobis traxissent in causam super hoc quod dicebant dicti abbas et conventus quod , cum omnes qui sunt de burgo Sancti Gervasii immunes sint a solutione minagii , idem viarius dictis abbati et conventui , qui eadem debent gaudere libertate , in domo sua sita citra aquam in libertate Sancti Gervasii injuriabatur , petendo minagium ab eisdem in domo supradicta ; proponebant etiam quod idem viarius miserat ad domum depredandam dictorum abbatis et conventus , in qua fractum fuerat bichetum illorum et adductus unus de equis suis et habitatores dicte domus Pontiniacensis contumeliis afIecti , propter quod dampnificati fuerint usque ad decem libras autis .


videlicet quod dicta domus in burgo Sancti Gervasii sita sit et tali libertate gaudere debeat cum ad ejusdem vierii bichetum bladum non fuerit mansuratum ?


legitime nobis constiterit evidenter , habito bonorum virorum et in jure peritorum consilio , diffiniendo pronunciavimus dictos abbatem et conventum Pontiniacenses in dicta domo libertate supradicta in posterum potituros et ne dictus vierius minagium ab eis in dicta domo contra libertatem supradictam extorqueat vel alias super hoc aliquatenus inquietet ; condempnantes etiam dictum vierium dictis abbati et conventui in expensis legitimis taxandis et jurandis , eidem vierio illatam injuriam remittentes .


Nos vero abbas et prior , fungentes vice nostra et decani Sancti Quiriaci conjudicis nostri , qui in presentia partium nobis commiserat vices suas , expensas supradictas , antequam ad aliud procederetur , taxavimus usque ad sexaginta libras pruv .


quas pars Pontiniacensis juravit coram nobis .


Actum anno Domini MO CCO tricesimo secundo , die proxima sabbati post nativitatem beati Johannis Baptiste .


Michael clericus dedit nobis tres solidos census ( a ) .


Ego A [ rnulphus ] ecclesie Beati Petri Autissiodori dictus abbas , omnibus presentes litteras inspecturis notum fieri volumus quod Michael clericus , in presentia nostra constitutus , multis astantibus et audientibus , dedit et concessit ecclesie de Pontigniaco in elemosinam , pro anima sua , tres solidos census de cetero in perpetuum percipiendos , quorum duo solida sita sunt in territorio quod dicitur Champolim in Segrina ; VII denarii in terra de Cruce ; HI denarii in vinea Symonis Arnaudi , que sita est in territorio quod dicitur Junches ; II denarii ( b ) .


Atrebatensis episcopus , apud Fornellos ( c ) .


Ego P [ etrus ] , divina patientia Atrebaten & is episcopus , notum fieri volo universis presentes litteras inspecturis quod , cum fratres Pontiniacenses locum de Furnellis , datis pro eo in commutationem quibusdam terris suis et vineis , acquisierunt , ego P [ etrus ] usque ad quadraginta libras pruv . ,


quas ipsi fratres Pontiniacenses , preter commutationem terrarum ac vinearum suarum , pro eodem loco dare tenebantur , pro eis fratribus de meo persolvi .


Postmodum autem in plantandis et emendis vineis et pratis et terris apud dictum locum de Furnellis , diversis temporibus , aliquando amplius , aliquando minus , de mea substantia posui .


Sciendum vero quod , quicquid ( a ) , quolibet modo et tempore , in ipso loco de meo contuli , totum , pro remedio anime mee , domui Pontiniacensi in elemosinam erogavi .


Porro ipsi fratres Pontiniacenses mihi vinum vinearum suarum de Furnellis gratis et mera libertate sua , dum adviverem , in communi capitulo suo concesserunt .


Quam concessionem ego postea ipsis fratribus in suo capitulo , presentibus Cisterciensi et Clarevallensi et quibusdam aliis abbatibus , ex toto quitavi .


Ne vero aliquis fratris Pontiniacensis ( b ) , super eo quod eis apud Furnellos in elemosinam contuli sive super eo quod vinum de vineis de Furnellis aliquando percepi secundum concessionem quam mihi gratis inde fecerant , in posterum maligne presumeret molestare , ipsam elemosinam et quitationem perceptionis vini in vita mea feci presenti pagina inseri et sigilli mei munimine roboravi .


De decima quam presbiter de Vincellis solebat habere super vineis abbati et conventui de Pontigniaco ( ° ) .


Guillelmus , divina permissione Autissiodorensis episcopus , universis presentes litteras inspecturis , salutem in Domino .


Noverint universi quod , cum inter venerables viros abbatem et conventum Pontiniacense , ex una parte , et Guibertum presbiterum de Vincellis , ex altera parte , causa verteretur coram nobis super decimis quas $ dictus presbiter a prefato abbate et conventu petebat de vineis suis quas habent in parrochia de Vincellis , de quibus prefati abbas et conventus solent solvere sex denarios annuatim nomine decime de singulis arpentis , tandem de assensu partium diximus quod prefati abbas et conventus solummodo tenerentur ad solutionem predictorum sex denariorum ; et quod prefatus presbiter nichil amplius in perpetuum vel successores ejus in predictarum vinearum decima possint reclamare nisi portionem predictorum sex denariorum que ipsum presbiterum in predictis denariis contingere consuevit , et hoc statuendum duximus de vineis ante concilium acquisitis .


Dominus Yterus de Thusiaco dedit nobis piscaturam in aqua , Autissiodorum ( a ) .


Ego Yterus de Thusciaco , omnibus presentes litteras inspecturis , notum facio quod dedi in puram et perpetuam elemosinam quiete et pacifice , pro remedio anime mee et omnium antecessorum meorum , Deo et ecclesie Beate Marie Pontiniacensis et fratribus ibidem Deo servientibus piscaturam in aqua mea de Autissiodoro ad faciendas sex bocheias juxta ripam ex parte cellarii sui de Furnellis , ad duas tesias ripe scilicet in longitudine , quantum continet clausura et confinum vinearum etpossessionum predicti cellarii , ita plane quod nullus alius in predicta parte aque faciet aliquas bocheias , ita tamen quod non impediatur tesura a dictis fratribus ; si vero ibi fieret aliquid quod impediret tesuram , pro voluntate mea emendabitur ; preterea , si aliquis piscatorum fuerit deprehensus dictis fratribus super bocheiis suis dampnum aliquot intulisse , per manum meam et heredum meorum tenebitur emendare ; et si predicti fratres juxta dictam clausuram in possessionibus fuerint dilatati , metas tamen predictas non excedent .


Hoc laudavit Ansericus frater meus et concessit .


De excambio vinearum quarumdam inter nos et abbatissam Sancti Juliani ( ° ) .


Omnibus presentes litteras inspecturis , soror dicta abbatissa et conventus Sancti Juliani Autissiodorensis , salutem in Domino .


Noverint universi quod nos dedimus et contulimus venerabili abbati et conventui Pontiniaci , nomine excambii , quandam vineam nostram sitam ante Fornellum , que appellari solet vinea Thesaurarie .


Et nos , pro excambio vinee supradicte , recepimus ab eisdem abbate et conventu quamdam vineam sitam in territorio quod vocatur Boenboisvre , et que vocatur vinea de Petraria .


Nos autem conventus , quia proprium sigillum non habemus , rogavimus officialem Autissiodorensem ut sigillo curie Autissiodorensis presentes litteras roboraret .


Carta Henrici , Trecensis episcopi , de concessione Petri , militis de Castello Guitun ( a ) .


Ego Henricus , Dei gratia Trecensis episcopus , posteritati fidelium presenti scripto fideliter manifestare curavi quod Petrus , miles de Castello Guitun , filius Gibaudi , benigne concessit Deo et abbatie Pontiniacensi cum summa libertate et quiete jure perpetuo possidere totam helemosinam patris sui , Gibaudi ; insuper et helemosinam ( b ) avunculorum suorum , ubicumque sint , Josberti , Iterii et Guiberti , militum .


Fecit ergo predictus miles , Petrus , hujus helemosine donum in manu nostra , ut maneat sub custodia sancte Dei ecclesie in perpetuum quieta abbatie , scilicet omne usuarium totius terre sue et boscorum suorum ad omnia prorsus necessaria , quecumque in eis utilia sibi repperiet abbatia cunctis temporibus , excepto quod in tempore venalis pasnagii non poterunt fratres in foresta Petri oves pascere ante festivitatem sancti Andree , nisi prius porcis tradatur et aperiatur .


Habebunt ibi fratres memorate abbatie Pontiniaci prata sua , sicut determinata sunt per haias , et a pratis Petri custodient animalia sua , donec secentur .


Hoc totum quod diximus in nomine Domini concessit Adeliz , uxor memorati Petri .


Testes sunt : Petrus Bognus ; magister Bernardus ; Josbertus , Iterius , Guibertus , fratres . [


Fin du fO 5 , col .


Ego Manasses , Dei gratia Lingonensis episcopus , notum facio omnibus quod Josbertus de Marleigni recognovit in presentia mea se aliquanto tempore , forte minus juste , fatigasse domum Pontiniaci et querelis pulsasse , per se et per homines suos , super quibusdam terris que sunt apud Fulcherias et apud Monteigni et in territorio Fortis Terre et apud Poncheium et in quibusdam pratis que sunt sub Chableies .


Concessit predictus Josbertus in presentia mea aecclesie Pontiniaci quicquid adversus eam reclamabat vel in predictis locis vel forte alibi ; et quicquid de re aliqua que ad ejus spectabat , usque ad istum diem possidebat , sine contradictione ei in perpetuum absolute remisit .


Laudant etiam hoc et concedunt uxor sua Hermengardis et filius ejus Guido et fratres ejus Milo et Burus .


Ex parte Josberti super hac compositione et uxoris ejus Hermengardis et filii sui Guidonis et fratrum ejus , Milonis et Buri , testes sunt hii : Robertus presbiter de Marleigni , Petrus Osmundus , Hudrez de Castellione , Bovo de Marleigni , Thebaldus Porete , Herbertus filius Bauduini .


Ego Guillelmus , Dei gratia Nivemensium comes , notum fieri volo presentibus et futuris quod Gauterius Falconarius dedit atque concessit monachis Pontiniacensibus , laudante uxore sua Garsia , quicquid habebat ex parte ejusdem conjugis suae et justiciam et forifactum et quicquid omnino habebat in territorio de Forterra et in territorio de Lineireliis quod partiebatur cum Balduino Cauda rasa , utrumque vero territorium alodium est .


Propter hoc autem jamdicti monachi eidem Gauterio in commutationem dederunt xix solidos censuales quos habebant in castellanaria Lanniaci et mior bicetos avenae ; sex etiam solidos censuales et sex bichetos annonae quos idem Gauterius cum memorato Balduino apud Linerelias partiebatur ; ubi , si unus bichetus aut sex denarii vel xn supersunt , nichilominus ei concesserunt .


Hoc autem actum est Lanniaci , in presentia nostra , presentibus : Hugone vicecomite Bleciaci , Theobaldo monetario , Humberto majore , Balduino forestario nostro , Fulcherio de Merlenniaco , Marco de Lanniaco , qui omnes hujus rei testes sunt idonei .


Interfuerunt etiam Rainaldus et Gauterius Bozacré , monachi Pontiniacenses .


De querela inter nos et Ermenjardis ( a ) , uxorem Philippi , et concedit donationem ( 4 ) .


Ego Guillelmus , Dei gratia Autissiodorensis episcopus notum fieri volo universis tam presentibus quam futuris presens scriptum inspecturis quod , cum inter dilectos filios abbatem et conventum Pontiniaci , ex una parte , et nobilem mulierem Hermengardem , relictam Philippi de Anceio , militis , ex altera , super quibusdam pratis que Insule appelantur , controversia verteretur , tandem dicta domina , recognoscens se in dictis pratis nichil juris abere , destitit penitus a lite mota , et filius ejus Josbertus et filie similiter destiterunt , et ita monachi in pace remanserunt .


Laudaverunt preterea in presentia nostra tam domina memorata quam filius ejus Josbertus et filie elemosinam quam Philippus vir ejus decedens legaverat ecclesie Pontiniacensi , videlicet pasturagium in terra sua circa Venusiam et Soeli et tercias quarumdam terrarum que sunt circa grangiam de Fulcheriis .


Et ne super his recidiva questio in posterum oriretur , ad petitionem tam dicte domine quam filii ejus Josberti et filiarum ipsius et predictorum monachorum , presentes litteras in testimonium fecimus fieri et sigilli nostri munimine roborari .


Bartholomeus de Polisiaco concedit nobis quicquid tenemus apud Fulcherias ( C ) .


Hugo , Dei gratia Autissiodorensis episcopus , omnibus ad quos presentes littere pervenerint , in Domino salutem .


Universitati vestre notum fieri volumus quod dilectus consanguineus noster Bartholomeus de Polisiaco , in presentia nostra constitutus , recognovit quod , quicquid fratres Pontiniacensis monasterii de feodo suo tenent apud Fulcherias , laudavit et quiete et pacifice in perpetuum possidere concessit .


Quicquid preterea Petrus Burgundio de feodo ejusdem Bartholomei tenet , quod prefati monachi possident et idem Petrus eis quitavit , et ipse Bartholomeus laudavit , adjiciens quod , si quis eidem super hoc calumpniam intulerit , bona fide garentiam $ et auxilium eis prestabit .


Guillelmus Bousarz de Lignorellis dedit nobis quicquid habebat apud Lignoreles ( a ) .


Ego Stephanus abbas Sancti Michaelis et ego magister Girardus officialis et ego Johannes decanus Tornodorenses , notum facimus universis presentibus et futuris quod Guillelmus Bossarz de Lineroles , sacerdos , dedit in puram et perpetuam elemosinam , pro animabus patris et matris sue et pro sua et antecessorum suorum , domui Pontiniaci quicquid habebat apud Lineroles , videlicet terras arabiles in septem locis , quarum quatuor portiones sunt in Nardenem et una apud Boeles et una sub strata Autissiodori et altera in rippo de Boelei ; et duo prata , unum in cauda Mainardi et alterum sub strata Autissiodori ; et quatuor vineas , unam in valle Rainant , altera in Praella et duas alias in Tochebeu ; et dimidium domum et dimidium cellarium , que sunt juxta ecclesiam de Lineroles ; laudantibus suis , Martino videlicet et Perrochart .


Nos vero , ad petitionem dicti Guillelmi , hanc presentem cartam fecimus sigillorum nostrorum munimine roborari .


De commutatione facta inter nos et monachos Sancti Germani de decima Sancti Florentini ( a ) .


Omnibus presentes litteras inspecturis , Regnaudus abbas Sancti Germani Autissiodorensis totusque ejusdem ecclesie conventus , salutem in Domino .


Notum vobis facimus quod nos fecimus commutationem cum viris venerabilibus et religiosis abbate et conventu Pontiniaci , de omni parte decime quam [ in ] decima Sancti Florentini habebant , tam in vino quam in blado et rebus ceteris ; et de duobus solidis recti census cum vendis et laudibus ejusdem census , que omnia apud Sanctum Florentinum percipiebant .


Pro qua decima et censu cum vendis et laudibus dicti census , nos dedimus et in perpetuum concessimus eisdem abbati et conventui Pontiniacensi omnes illas decimas et tercias quas habebamus et possidebamus in terris supradictorum Pontiniacensium , que pertinent ad eorum grangiam de Fulcheriis et que sunt in finagio de Blegniaco et de Lignerellis , videlicet in quadraginta duobus arpentis et dimidio campi de Fontellis ; in quatuor arpentis et dimidio campi Andree Polet qui est in potestate Blegniaci ; in undecim arpentis campi Terrici Bat Vilain ; in tribus quarteriis campi Symonis Creste ; in quibus quarteriis campi Clementi Copaut ; in sex arpentis campi de Calongia , in campo Chasneto ; in uno arpento campi Michaelis Truchet ; in arpento quod dicitur vallis Guinga ; et in quarterio campi Symonis Galopini .


Harum igitur terrarum dictorum Pontiniacensium , que sic appellantur , decimas tantum et tercias quas in eisdem terris habebamus et possidebamus , dedimus et concessimus sepedictis Pontiniacensibus pro supradicta parte decime et censu cum vendis et laudibus ejusdem census , que omnia , ut dictum est , apud Sanctum Florentinum percipiebant .


Retinuimus autem specialiter dictarum terrarum cesum ( b ) , laudes et vendas cum justicia quam antea tenueramus , in quibus videlicet censu , laudibus et vendis cum justicia supradicti Pontiniacenses nichil poterunt reclamare .


Item retinuimus nobis quatuor sextarios bladi quos percipiebamus et percipiemus , singulis annis , in eorumdem grangia de Fulcheriis , videlicet II frumenti et II ordei , super quibus habemus litteras olim confectas .


Dederunt preterea nobis et concesserunt sepemorati Pontiniacenses unum bichetum frumenti et unum bichetum ordei que percipiemus annuatim in supradicta grangia de Fulcheriis cum supradictis quatuor sextariis frumenti et ordei .


Tradiderunt nobis sepedicti Pontiniacenses omnia scripta et instrumenta confecta super donatione decime ; quibus Pontiniacensibus nos promisimus bona fide super hac commutatione quam cum eis fecimus garantiam portare contra omnes .


Quod ut ratum et stabile permaneat in futurum , quia nos conventus proprium sigillum penes nos non habebamus , presentes litteras sigillo curie Autissiodorensis , loco sigilli nostri , cum sigillo reverendi patris Regnaudi abbatis nostri , fecimus communiri .


( a ) Omnibus presentes litteras inspecturis , magister Guido officialis Brienonensis , in Domino salutem .


Cum abbas et conventus Pontigniacenses traherent in causam coram nobis Ermenjardim relictam Martini de Bosco et Petrum maritus ejus , super hoc quod dicti fratres dicebant quod defunctus Martinus legaverat ecclesie Pontiniacensi quoddam pratum situm in Comenart , juxta pratum Drochonis Morelli , et medietatem cujusdam vinee site in flnagio de Ligneroliis , que fuit defuncti Bernardi Fornerii , prope collem de Toche Boif , et quadraginta solidos fortium nivernensium , que omnia dictus defunctus Martinus legaverat in ultima voluntate dicte ecclesie , sicut dicebant dicti fratres ; et cum dicti fratres fructus dicte vinee usque ad valorem decem solidorum peterent , lite legitime contestata super hiis coram nobis , prestito juramento calumpnie ab utraque parte , auditis confessionibus utriusque partis et in scriptis redactis , testibus productis ex parte dictorum fratrum et diligenter examinatis , depositionibus testium dictorum publicatis , assignatis diebus de dicendo in testes et dicta testium , assignata die semel et secundo partibus de deffinitiva sententia audienda , nos , bonorum virorum habito consilio , dictum pratum et medietatem dicte vinee et quadraginta solidos fortium nivernensium predictos et dictos .


decem solidos perceptos de fructibus dicte vinee , per diflinitivam sententiam , dictis fratribus adjudicavimus , dictos Petrum et uxorem ejus in expensis legitimis condempnantes .


De condempnatione Petri de Bosco et Ermenjardis , uxorem ( a ) ejus , ut supra ( b ) .


Magister Guido officialis Brienonensis dilecto in Christo presbitero de Lignoroliis , in Domino salutem .


Sciatis quod , cum nos per diffini--tivam sententiam adjudicaverimus fratribus Pontigniacensibus contra Petrum de Bosco et Ermenjardim uxorem [ ejus ] ( c ) quoddam pratum situm in Coemenart , juxta pratum Drochonis Morelli ; et medietatem cujusdam vinee site in finagio de Ligneroliis , que fuit defuncti Bernardi Fornerii , prope collem de Toche Boif ; et quadraginta solidos niv . ;


et decem solidos de fructibus dicte vinee perceptos , que omnia defunctus Martinus de Bosco , quondam maritus dicte Ermenjardis , legavit ecclesie Pontigniacensi ; et dictos Petrum et Ermenjardim , uxorem ejus , in legitimis condempnaverimus expensis , dilectionem vestram rogamus quatinus dictos fratres Pontigniacenses in possessionem dictorum pratum ( d ) et vinee sine aliqua difflcultate inducatis , memoratos Petrum et Ermenjardim uxorem ejus per censuram ecclesiasticam compellentes ut dictos fratres predictis prato et vinea uti libere permittant nec de cetero dictis fratribus impediant vel perturbent possessionem predictorum prati et vinee , compellentes etiam per eandem censuram dictos Petrum et uxorem ejus quod ipsi fratribus supradictis satisfaciant super decem solidis perceptis de fructibus vinee supradicte et super dictis quadraginta solidis fortium nivernensium superius memoratis .


Guido Ruillié et Maria , ejus uxor , quitaverunt nobis quandam peciam terre ( a ) .


Omnibus presentes litteras inspecturis , officialis curie Autissiodorensis , salutem in Domino .


Noveritis quod , in nostra presentia constituti , Guido Ruillie et Maria uxor ejus quitaverunt in perpetuum fratribus Pontigniacensibus quicquid ipsi Guido et Maria habebant et habere poterant et debebant in quadam pecia terre sita in via molendini , juxta terram Johannis Mali Generi , quam peciam terre defunctus Petrus Banlerians , clericus , eisdem fratribus dederat in elemosinam $ ut ipsi , Guido et Maria confessi sunt coram nobis , fide media promittentes quod contra dictam quitationemTper se vel per alium non venient in futurum nec in dicta terra aliquid juris de cetero reclamabunt , se quantum ad hec juridictioni curie Autissiodorensis , unicumque maneant , supponentes .


de Merligniaco quitavit nobis quicquid habebat in campo de Forti Terra ( 4 ) .


Universis presentes litteras inspecturis , Hugo officialis Tornodori , salutem in Domino .


Noveritis quod , in nostra presentia constitutus , Galterus , dictus prepositus de Melleigniaco , recognovit se dedisse et concessisse in puram et perpetuam elemosinam abbati et conventui Pontigniacensi quicquid juris habebat in quodam campo qui dicitur Fortis Terra ; et partem census prati Kuquete , que quondam fuit soror Pontigniacensis ; et similiter partem census prati Jacobi , filii defuncti Symonis dicti Creste ; et partem tercie cujusdam campi de Covememart , que omnia , tam campi quam prata memorata , sita sunt in finibus grangie Pontigniacensis que dicitur Fulgeries vel circa .


Quitavit etiam dictus Galterus dictis Pontiniacensibus omnes querelas inter ipsum et dictos Pontigniacenses usque ad litterarum presentium confectionem motas .


Dicti vero Pontiniacenses eidem Galtero et Ysabelle uxori sue concesserunt participationem omnium bonorum spiritualium que de cetero fient in ecclesia Pontigniacensi .


Concesserunt etiam eisdem Galtero et uxori sue quatuor bichetos avene perci- piendos annuatim quamdiu vixerint in dicta grangia de Fulcheres in festo sancti Remigii , ita quod post ejus obitum dicta uxor sua , si supervixerit , tamen duos bichetos habebit ad vitam suam ; ipse vero Galterus , si superviveret , dictos bichetos nichilominus totaliter percipiet .


In cujus rei testimonium , ad petitionem dicti Galteri , presentibus litteris apposuimus sigillum nostrum .


De concordia inter nos et monachos Vallis lucentis per L . ,


abbatem Cisterciensem .


Ego Lambertus , abbas Cisterciensis , notum fieri volo omnibus fratribus ordinis Cisterciensis quandam controversiam inter Pontiniacensem et Vallis lucentis abbates hoc modo definitam esse .


Primo ut domus que facte fuerant inter Seveias et Cerelliacum destruerentur alieque non edificarentur , nisi tuguria pastorum que nisi per annum stare possunt .


Sed et animalia Vallis lucentis de Cerelliaco jacere non poterunt ultra viam versus Sevias que ducit de Saiant ( a ) ad Arciam .


De nemore de Rajosa definitum est ut divideretur hoc modo : videlicet ut Pontiniacenses habeant de versus Seveias et Valles lucentes versus Cerilliacum .


In nemore Boelesii cognitum est quod Pontiniacenses terciam partem ibi habebant , Valles lucentes quartam .


De nemore et piano alodii de Saiant definitum est ut inter utrosque commune sit .


Quod tamen Pontiniacensis ecclesia emerat de alodio Josberti , fratris Drogonis Strabonis , de jure ejusdem ecclesia Pontiniacensis fore definitum est .


De nemore Sancte Marie Saiantii ut commune sit utrisque definitum est , terram tamen que plana erat die emptionis , Vallis lucentis ecclesia propriam sibi retinuit .


Facta ( c ) sunt hec apud Pontiniacum , anno ab Incarnatione Domini M ° CO LO yO , presentibus abbatibus Guichardo Pontiniaci , Norpaudo Vallis lucentis , Hugone Quinciaci ; Bliardo , monacho Cisterciensi , Guidone et Gauterio Buzacré Pontiniaci ; Petro de Valle lucenti .


Doeta de Sooilliaco et Guerricus ejus filius dedit ( a ) nobis quinque jugera terre etc . (


Omnibus presentes litteras inspecturis , officialis Autissiodorensis , salutem in Domino .


Noveritis quod , in nostra presentia constituti , Doeta , relicta Guidonis PZo--z'on de Soilliaco , et Guerricus ejus filius publice et in jure coram nobis dederunt et in perpetuum quitaverunt ecclesie Pontigniacensi et fratribus ibi Deo et beate Marie servientibus quinque jugera terre , quandam vineam unum quarterium , ut dicitur , continentem et domum suam cum oschia ad dictam domum pertinentem ( c ) , que omnia sita sunt tam apud Soilliacum quam in territorio Soilliaci , donatione facta inter ( d ) vivos et sine spe revocandi et rehabendi .


Et se de dictis rebus devestierunt et fratrem Petrum de Autissiodoro , monachum Pontiniacensem , loco et nomine abbatis et conventus Pontiniacensis , titulo donationis et quitationis , de eisdem rebus investierunt coram nobis .


Fiduciaverunt autem dicti Doeta et Guerricus quod contra hujusmodi ( e ) donationem et quitationem per se vel per alium non venient in futurum nec in dictis rebus aliquid juris de cetero reclamabunt nee ab alio facient reclamari , recognoscentes quod hec faciebant sponte , provide et discrete , non coacti , non decepti nec in aliquo circumventi .


Et quantum ad hec , se juridictioni curie Autissiodorensis , ubicumque maneant , suddiderunt .


Josbertus de Benne dedit nobis quandam petiam terre in Forti Terra ( ° ) .


Guillelmus , divina permissione Autissiodorensis episcopus , universis presentes litteras inspecturis , salutem in Domino .


Noverint universi quod Josbertus de Bainne , laicus , cum duobus filiis suis Johanne et Guiberto , in presentia nostra constitutus , dedit Deo et ecclesie Pontiniacensi , laudantibus filiis eisdem et fide media quitantibus , peciam suam terre quam habuit in Forti Terra , juxta terram fratrum Pontiniacensium de Fulcheres .


Adelina , relicta Johannis Rubei , concedit venditionem de quadam pecia que est in Campo Jugnet , et de quodam prato ( a ) .


Omnibus presentes litteras inspecturis , magister Robertus , officialis curie Autissiodorensis , salutem in Domino .


Noveritis quod domina Adelina , relicta Johannis dicti Rubei , militis , et ejus liberi , videlicet Petrus et Johannes , fratres , et Agnes soror eorumdem , coram mandato nostro , videlicet Jacobo presbitero de Montigniaco , ad ipsos ad id audiendum a nobis specialiter misso , voluerunt et concesserunt venditionem quam dictus Johannes defunctus , quondam maritus dicte Adeline , fecisse dicitur fratribus Pontiniacensibus de quadam petia terre site in territorio quod dicitur Campus Juignet ; et de quodam prato eadem terra contiguo ; et de quodam jugere an Corteroe .


Voluerunt similiter et concesserunt donum quod dictus defunctus miles fecisse dicitur supradictis fratribus Pontigniacensibus , tam pro se quam pro Adelina quondam uxore sua , de campo de Cruce et de campo de Fossis .


Et promiserunt per fidem suam corporaliter prestitam in manu predicti mandati nostri , quod contra dictas venditionem et donationem per se vel per alios non venient in futurum nec in predictis terris et prato aliquid juris de cetero reclamabunt nec ab aliis facient reclamari , se , quantum ad hec , juridictioni curie Autissiodorensis supponentes ubicumque maneant vel existant .


In cujus rei testimonium et memoriam , presentes litteras supradictis fratribus sigillo curie Autissiodorensis tradidimus sigillatas .


Johannes lo Roges quitavit fontem Jugnet et cetera ( a ) .


Ego Guido de Melligniaco , omnibus presenses litteras inspecturis , notum facio quod , cum Johannes li Roiges contrairet et disturbaret donationem quam Petrus Omundus , pater ipsius , fecerat ecclesie Beate Marie Pontiniaci super quodam fonte qui situs est juxta Campum Juignet in dextera parte versus Lignereles , cum suis ajacentibus , et retringeret communem viam que ducit Chableias et vertitur Fulcherias , in tantum quod animalia fratrum Pontiniacensium per eam non possent sufficienter transire , tandem dictus Johannes , coram me et fratribus Pontiniacensibus constitutus , pro remedio anime sue et antecessorum suorum in puram elemosinam quitavit et laudavit et libere concessit in perpetuum dictum fontem cum suis adjacentibus et cum via que ducit ad ipsum fontem .


Et insuper integre quitavit et elargavit dictam communem viam dictis fratribus que ducit Chableias , ita quod inter communem viam et elargationem viam ( sic ) quam predictus Johannes quitavit predictis fratribus mensura est VIIlto tesiarum , sicut mete posite fuerunt , et supradicti fratres , quotiens voluerint , poterunt fossata omnia reparare tam ea que circa fontem sunt et ea que sunt circa vias .


Hoc totum laudaverunt et concesserunt Agnes mater dicti Johannis et Adelina uxor ejus et Guillelmus frater ipsius .


Ego Dominicus , decanus Tornodori , notum facio omnibus quod de querela que versabatur inter domum Pontiniacensem et Herbertum de Marlaigni de Forti Terra , in nostra presentia , ita terminata quod domus Pontiniacensis jure et judicio inde in pace remansit .


Hujus rei testes sunt isti qui eidem cause juste terminate interfuerunt : Guido canonicus de Sancto Cosma , Oelerius sacerdos , Robertus et Michael , presbiteri , Matheus major de Chableiis , Stephanus Godardus , Harembertus cantor .


Actum est hoc Chableiis , in domo predicti Oelerii .


Hodo Brulez et Adelina , ejus uxor , quitaverunt in perpetuum campum de Forti Terra ( a ) .


Omnibus presentes litteras inspecturis , J [ ohannes ] Sancti Florentini decanus , salutem in Domino .


Noverint universi quod Hodo Brulez et uxor ejus Adelina quitaverunt in perpetuum abbati et conventui Pontiniacensi campum de Forti Terra et universa in quibus participabat pater dicte Adeline cum dictis fratribus , que omnia ob remedium anime sue idem pater legavit in perpetuum fratribus Pontiniacensibus .


Dicti vero fratres in beneficiis ecclesie sue Odonem et uxorem ejus coram nobis receperunt .


De decima quam Guillelmus Chaboz dedit ( 4 ) .


Universis presentes litteras inspecturis , officialis Autissiodorensis , salutem in Domino .


Noveritis quod , in nostra presentia constituti , Guillelmus dictus Chaboz de Montigniaco , armiger , et domina Elysabeth , uxor sua , octavam partem decime de Soilliaco , que de capite ipsius Guillelmi movebat , ut confessi sunt coram nobis , dederunt et concesserunt in perpetuum abbati et conventui Pontiniacensi , pro remedio animarum suarum et pro serviciis que ipsi abbas et conventus eis impederant , ut iidem Guillelmus et ejus uxor sunt confessi , tenendam perpetuo et possidendam ab eisdem abbate et conventu ; per fidem suam corporaliter prestitam corporalem promittentes quod contra hujusmodi donationem et concessionem per se vel per alium non venient in futurum et quod dictam rem datam dictis abbati et conventui liberam et quitam ab omni honere , coustuma , feodo , servitio , servitute et alia exactione quacumque erga omnes garentiant et defendant .


Et ad hoc se et heredes suos idem Guillelmus et ejus uxor ad penam quatuor librarum dictis abbati et conventui reddendarum , si dictam decimam , ut dictum est , minime garentient , obligarunt et se juridictioni nostre subdiderunt .


Johannes de Lignoroiles , clericus , dedit suam uineam sitam in finagio de Lignoroilles ( a ) .


Omnibus ad quos presentes littere pervenerint , Hugo officialis Tornodori , salutem in Domino .


Noveritis quod , in nostra presentia constitutus , Johannes de Lignoroiles , clericus , recognovit se concessisse et dimisisse , pro animabus patris et matris sue , suam vineam sitam in finagio de Ligneroiles , in loco qui dicitur Aus Albues , et quandam terram sitam juxta Fochiers conventui de Pontigniaco ; et ita est in plena parrochia istud apud Ligneroiles promulgatum .


Gaufridus dominus Sancti Verani dedit decimas vinearum quas possidebant apud Sanctum Brictium ( ° ) .


Notum sit omnibus tam presentibus quam futuris quod ego Gaufridus dominus Sancti Verani , laudante uxore mea Anna et Hugone fratre meo , laudavi monachis Pontiniacensibus decimas vinearum quas possidebant vel possessuri sunt apud Santum Brictium , et quecumque illi habebant qui de meo casamento erant , ad easdem decimas pertinentia , tali conditione quod de unoquoque arpento vinee tantum reddant decime quantum census ; insuper etiam , amore Dei et pro anima patris mei et mea , quicquid necessarium fuerit in petrariis meis .


Hujus rei testes sunt : Agalo dominus Siligniaci et Milo de Boilliaco ; et Guillelmus et Martinus de Juissi .


Actum est hoc anno ab Incarnatione Domini M ° CO LXXO VIo , presentibus monachis Pontiniacensibus : Gauterio de Vianne ( b ) cellerario atque Salone de Boilliaco .


( 0 ) Notum sit omnibus tam futuris quam presentibus quod dominus Regnaudus de Sancto Verano , cognomento Reugefer , laudante uxore sua , Marta nomine , et filio suo Renaudo , concessit monachis Pontiniacensis ecclesie quicquid habebat in decimis vinearum de Sancto Brictio , quas tunc possidebant et quas aquisitum erant usque ad quindecim arpenta vinearum ; et quicquid erat in eisdem vineis de suo casamento , tali conditione quod tantum darent de arpento decime quantum et census singulis annis .


Hujus rei testes sunt : dominus Gauterius et Johannes , cellerarii , ejusdem ecclesie monachi , et Thebaudus conversus et dominus Tevenellus et Gaufridus Gibaudus , ambo milites .


inconcussum in posterum permaneat , sigilli mei munimine ego Gaufridus Sancti Verani dominus ipsorum precibus confirmavi .


Data sunt hec per manum Gaufridi Gibaudi , notarii mei .


De contentione inter nos et dominum Erardum de Brena de nemore Sancti Petri ( a ) .


Universis presentes litteras inspecturis , Galterus , divina permissione Senonensis archiepiscopus , in Domino salutem .


Ad universitatis vestre noticiam volumus pervenire quod , cum contentio esset inter viros religiosos , abbatem et conventum Pontiniacenses , ex una parte , et nobilem virum dominum Erardum de Brena , ex altera , super nemore Sancti Petri , tandem inter partes de ipsa contentione in hunc modum pacificatum est : videlicet quod dictus Erardus recognovit , voluit et concessit quod dicti fratres debent et possunt pro voluntate sua portare sive adducere de predicto nemore ad omnes usus suos et ad omnia necessaria propriarum domum ( 4 ) suarum , ubicumque fuerint ; hoc etiam convento inter eos quod dictus Erardus de dicto nemore nichil potest vendere seu donare vel extirpare vel aliquando alienare similiter nec predicti fratres ; et tamen salvo dictis fratribus quod , si vendiderint nemus ad due capita , habebunt unam me-- dietatem precii et Erardus alteram , accepta securitate ab eo qui hujusmodi nemus vendiderit , si laicus fuerit , per juramentum , si vero monachus vel conversus , per ordinem suum de salvando et tradendo ipsi Erardo legitimam partem suam .


Inde et ipse Erardus habebit forestarios suos in predicto nemore cum forestariis predictorum fratrum ad custodiendum nemus , ita videlicet quod predicti fratres habebunt emendam vel forefactum quod accipient seu levabunt forestarii sui , similiter et Erardus habebit emendam vel forefactum quod forestarii sui accipient seu levabunt in predicto nemore .


Portabunt etiam forestarii dictorum fratrum arcus in predicto nemore et in aliis nemoribus suis , prestito ipsi Erardo juramento ab ipsis quod nullum facient dampnum circa venationem .


Jurabunt etiam forestarii tam Erardi quam monachorum quod ipsum nemus bona fide custodient .


Recognovit etiam dictus Erardus quod nulli usum seu usagium potest concedere seu donare in predicto nemore et , si alicui donavit seu concessit , non potest nec debet garentiam portare , salvis tamen usuariis illorum tatum ( a ) qui sunt de feodo Sancti Petri , sicut uti consueverunt ; salvis etiam fratribus Pontiniacentibus pannagio , censu et costumis , que omnia predicti fratres perceperunt , percipiunt et debent percipere .


Supra dicta vero omnia dictus Erardus fiduciavit firmiter tenere et nunquam contra venire .


Que omnia nobilis mulier Ph [ ilippa ] , uxor ejusdem Erardi , laudavit et concessit .


Actum anno Gracie Mo ceO vicesimo tercio .


Droco de Merlo dedit Deo et ecclesie Beate Marie Pontiniacensis quatuor arpenta vinee que habebat apud Irenci ( a ) .


Ego Droco de Merlo notum facio tam presentibus quam'futuris quod , de assensu uxoris mee Ermenj ardis necnon et filii mei Guillelmi , dedi in puram elemosinam , per manum domini Petri Atrebatensis episcopi , Deo et Beate Marie Pontiniacensi quatuor arpenta vinee que habebam apud Irenci , ita quod idem episcopus vinee illius fructus , quamdiu volet , percipiet et habebit .


Concessi insuper Pontiniacensibus fratribus ut omnes vineas suas de Sancto Brictio , absque licentia ulla et difficultate aliqua , singulis annis in perpetuum possint vimdemiare .


Testes : Petrus episcopus Atrebatensis , Johannes cellerarius , Radulphus , Petrus , Malgrinus , Radulphus , monachi Pontiniacenses ; Radulphus , Asso , clerici ; Andreas clericus , Stephanus de Vallencort , Odo de Merlo , Martinus Autissiodcri , Petrus de Campania .


Actum Vizilliaci , anno dominice Incarnationis MO CO xco , cum essem in via jerosolimitana .


Johannes de Rubeo Monte dedit et concessit omnia bona sua que movent de capite suo , videlicet VII arpenta vinearum ( a ) .


Universis presentes litteras inspecturis , H [ erbertus ] Autissiodori archidiaconus , salutem in Domino .


Noveritis quod , in nostra presentia constitutus , Johannes de Rubeo Monte dedit et concessit ecclesie Pontiniacensi omnia bona sua quemo vent de capite suo , videlicet septem arpenta vinearum apud Sanctum Priscum , de quibus tria arpenta sunt in Corveiz , et unum in valle Fontenai sub Burguerelz , dimidium arpentum in Montefois , dimidium arpentum in semita Autissiodori , duo arpenta in via Coune ( b ) in duobus locis ; et unam plateam juxta domum Renaudi de Sancto Cyro .


Et de ejusdem rebus se dictus Johannes devestiens , dictos abbatem et conventum in nostra presentia investivit .


Hanc autem donationem Johanna uxor ejus voluit et laudavit , fide corporali in manu nostra prestita , quod per se vel per alium contra predictam donationem non veniet in futurum , eo tamen jure sibi salvo quod , si post decessum dicti J [ ohannis ] mariti sui ipsam supervixerit , illam portionem dictorum bonorum que earn ratione dotis continget , ad vitam suam tenebit et post decessum ejus ad ecclesiam Pontiniaci libere reverteretur .


Dicti vero abbas et conventus , attendentes gratiam sibi factam , predicto Johanni usum fructuum dictarum rerum , quamdiu vixerit , contulerunt .


Nos autem , ad predictorum petitionem abbatis et conventus et Johannis et Johanne , uxoris ejus , presentibus litteris sigillum nostrum duximus apponendum adpendendum .


Petronilla , uxor Jacobi carnificis , dedit duo jorneta terre et unum arpentum vinee ( c ) .


Ego Johannes archipresbiter Sancti Priscii , notum facio universis presentes litteras inspecturis quod Petronilla , uxor Jacobi carnificis de Sancto Prisco , laude et assensu mariti sui , dedit Deo et ecclesie Beate Marie Ponti- niacensis et fratribus ibidem Deo servientibus , in puram et perpetuam elemosinam , duo jorneta terre et unum arpentum vinee .


Hoc totum laudavit Dodo Quarrez de Cussi et Emelina uxor ejus et filii eorum Petrus et Pipez et filie Petronilla et Ermengardis similiter laudaverunt .


Preterea predictus Dodo et uxor ejus , Emelina , laudantibus et concedentibus filiis et filiabus eorum , scilicet Petro et Pippé , Petronilla et Ermenjarde , dederunt Deo et ecclesie Pontiniacensi in puram elemosinam unum jornetum terre arabilis quod situm est in valle de Cussi , juxta terram predictorum fratrum .


Ad hec omnia tenenda , sicut dicta sunt , predictus Dodo fidejussorem et responsorem constituit Juvenum majorem de Cussi .


Hujus rei testes sunt : Odo presbiter de Praiz , Symon et Jobertus Friture .


Doetus , filius defuncti Garneri , et Agnes , ejus uxor , dederunt quoddam arpentum vinee ( a ) .


$ Omnibus presentes litteras inspecturis , magister Guido officialis curie Autissiodorensis , salutem in Domino .


Noverint universi quod , in nostra presentia constituti , Doetus , filius defuncti Garneri quondam prepositi de Sancto Prisco , et Agnes uxor ejus , dederunt et concesserunt in perpetuam elemosinam , ob remedium anime sue et parentum suorum , ecclesie Beate Marie Pontigniacensis quoddam arpentum vinee site in territorio quod vocatur Bovincelois ; promittentes per fidem suam in manu nostra corporaliter prestitam quod in dicto arpento vinee nichil de cetero ratione dotis vel aliqua alia ratione reclamabunt et quod contra predictas donationem et concessionem per se vel per alium de cetero venire nullatenus attemptabunt ; se , quantum ad hec , juridictioni curie Autissiodorensis supponentes , ubicumque sint mansionarii .


Renaudus Grandis Nasus et Maria , ejus uxor , dederunt dimidium arpentum vinee ( a ) .


Ego Johannes archipresbiter Sancti Prisci , notum facio universis presentes litteras inspecturis quod , in presentia nostra constituti , Renaudus Grandis Nasus et Maria uxor ejus , de Sancto Prisco , uterque spontanea voluntate , dederunt et concesserunt pro remedio animarum suarum in puram et perpetuam elemosinam ecclesie Pontiniaci et fratribus ibidem Deo servientibus dimidium arpentum vinee situm in territorio de Diverse .


In cujus rei testimonium , ad petitionem dictorum Renaudi et Marie uxoris ejus et fratrum Pontiniaci , sigillum nostrum presentibus litteris apposuimus .


Hanc autem elemosinam laudaverunt : Gaufridus Chausanz , Petrus Chausanz et Doetus Chausanz , burgenses Sancti Prisci .


Omnibus presentes litteras inspecturis , Johannes , archipresbiter Sancti Prisci , salutem in Domino .


Noveritis quod Renaudus Grandis Nasus et Maria uxor ejus , de Sancto Prisco , in nostra ( e ) presentia constituti , uterque spontanea voluntate recognoverunt se vendi-disse J [ ohanni ] abbati et conventui Pontiniaci arpentum et dimidium vinearum , sita in territorio de Diverse , pro quatuor viginti libris tur .


Promiserunt etiam dicti Renaudus et uxor ejus contra dictam venditionem se vel per se vel per heredes suos numquam venturos et contra omnes garentizaturos .


Et de debita garentia facienda plegios constituerunt Petrum de Chausanz , Gaufridum de Chausant , ita quod uterque est in solidum .


Et Guillelmus de Morvant , minister Sancti Stephani Autissiodori , in presentia nostra fratres Pontiniaci investivit de dictis arpento et dimidio vinearum et etiam de dimidio arpento vinee quod dicti Renaudus et uxor ejus dederunt in elemosinam perpetuam ecclesie Pontiniacensi coram nobis .


Petrus Chotardi dedit quandam vineam sitam apud Sanctum Priscum ( a ) .


Omnibus presentes litteras inspecturis , magister Robertus , officialis curie Autissiodorensis , salutem in Domino .


Notum facimus universis quod in nostra presentia constitutus , Petrus Chotardi , canonicus Beate Marie Autissiodorensis , dedit et concessit et in perpetuum quitavit ecclesie Pontigniaci quandam vineam sitam apud Sanctum Priscum , in territorio quod dicitur Loigny , prope celarium ( b ) Pontigniacense de Sancto Prisco .


Quod ut ratum et firmum permaneat , presentes litteras ad petitionem dicti Petri sigillo curie Autissiodorensis fecimus roborari .


Guillelmus de Mempincen , miles , vendidit octo arpenta vinearum et quamdam domum apud Sanctum Priscum ( c ) .


Omnibus presentes litteras inspecturis , magister Michael , curie Senonensis officialis , in Domino salutem .


Noverint universi quod Guillelmus de Monpencie ( a ) , miles , in nostra presentia constitutus , recognovit se octo arpenta vinearum in custa que dicitur Curva Vallis , in censiva capituli Autissiodori , in territorio Sancti Prisci sita , quandam domum apud Sanctum Priscum , in censiva nobilis viri Guillelmi de Melloto domini Sancti Prisci sitam , pro centum et decem libris tur . ,


de quibus dicebat sibi fuisse satisfactum , abbati et conventui Pontiniacensi vendidisse ; promittentes fide prestita corporali se dictis abbati et conventui erga omnes garentiam debitam super hiis portaturam et nullam per se vel per alios in posterum questionem moturum .


Verum si Maria , Agnes , Elysabeth et Petronilla , filie ipsius militis , quando ad annos discretionis pervenerint , laudare noluerint venditionem predictam , ipse totam terram suam , prata , nemora et alia quecumque tenet apud Micholum a Terrico Heraut , de assensu et voluntate ipsius Terrici qui hoc voluit et concessit , coram nobis obligavit et concessit tenenda , donec dicte filie laudaverint venditionem eandem .


Quod autem ab eodem Guillelmo audivimus , ad petitionem ipsius , sine prejudicio alterius , sub sigillo Senonensis curie testificamur .


Odo abbas Regniaci concessit venditionem de vinea in Deverse ( b ) .


Noverint omnes ad quos presens scriptum pervenerit , quod ego Odo abbas totusque conventus Regniaci laudavimus et concessimus venditionem quam fecerunt fratres nostri fratribus Pontiniaci de vinea que sedet in Deverse .


Guillelmus de Monpincié , miles vendidit vineam suam sitam apud Sanctum Priscum .


Omnibus presentes litteras inspecturis , Andreas curie Sancti Juliani de Saltu o fficialis , in Domino salutem .


Noveritis quod , in presentia nostra constitutus , Guillelmus de Monpincié , miles , recognovit se vendidisse monachis Pontigniacensibus vineam suam sitam apud Sanctum Priscum , in loco qui dicitur Curba Vallis , et domum suam sitam infra muros de Sancto Prisco , in perpetuum possidendas .


Quia vero dicti monachi a liberis dicti militis nundum adultis , questio suborta super hiis , possent in posterum molestari , idem miles dictis monachis gurgitis de Lacon duas partes , moventes de censu Guillelmi comitis Joviniaci , in responsionem assignavit , ad eas se converturis , nisi dicti liberi , cum ad etatem discretionis pervenerint , venditioni supradicte laudem prebuerint et assensum .


De causa inter nos et dominum Erardum de Brena super nemore quod dicitur Sancti Stephani ( b ) .


Universis sancte matris Ecclesie filiis presens scriptum inspecturis , Willelmus , Dei gratia Altisiodorensis episcopus , Arnulphus , abbas Sanctis Petri , magister Guillelmus de Vienna , salutem in Domino .


Ad universitatis vestre noticiam volumus pervenire quod , cum causa que inter abbatern et monachos Pontiniacenses , ex una parte , et nobilem virum Erardum de Brena , ex altera , vertebatur super nemore quod dicitur Sancti Stepham , sito inter villam de Seanz ( c ) et nemus Sancti Petri , ex eo quod idem Erardus asserebat predictos abbatem et monachos non posse dare nec vendere nemus stans , sed tantum nemus mortuum duorum capitum ; prefatis monachis e contra proponentibus quod nemus tam vivum quam mortuum dare poterant et vendere , nobis auctoritate litterarum domini pape commissa fuisset , tandem idem Erardus , in nostra presentia constitutus , intuitu Dei et ob favorem relligionis ( sic ) necnon etiam pro salute anime sue liti in hac parte mote renunciavit in totum et querelam penitus ecclesie Pontiniaci quitavit .


Ipse etiam coram nobis publice confessus est quod in capitulo Pontiniaci juravit sollempniter se hec omnia bona fide , et perpetuo observaturum .


Ut igitur que prescripta sunt , majorem obtineant firmitatem , ea presenti scripto et sigillorum nostrorum appositione ad instanciam et petitionem memorati Erardi confirmavimus .


Commutationem terrarum atque censuum inter nos , ecclesiam scilicet Sanctae Mariae de Pontiniaco et ecclesiam Sancti Martini de Chableia habitam litterarum apicibus dignum duximus annotare , ut futuris temporibus rata et inconvulsa valeat permanere .


Igitur imprimis ( b ) concedit ecclesiae Sancti Martini , ex parte Pontiniacensis ecclesiae , Hugo ejusdem loci abbas quicquid Hugo de Merlenniaco et Humbaldus , prepositus Autisiodorensis , de tenemento Hugonis Arvernensis et Willelmi de Monte regio tenebant , quod jam ecclesiae Pontiniacensi concesserant .


Concedit etiam tres solidos et dimidium annualis census de terra quam Arnulfus capicerius dederat Sanctae Mariae ; concedit et alios vu denarios in valle Flaiaci , eo tenore ut omnia supradicta ecclesia Sancti Martini deinceps perpetuo jure possideat .


In secundo loco concedit , ex parte Chableiensis ecclesiae , Sanctae Mariae de Pontiniaco Bruno prepositus Sancti Martini , quicquid terrarum et census ecclesia Sancti Martini Chableiarum habebat et habere debebat in castellaria Lagniaci , exceptis nbus solidis census quos monachi Pontiniacenses Sancto Martino debent .


Concedit eo tenore scilicet ut ad integrum ea deinceps Pontiniacensis ecclesia perpetuo jure possideat .


Hujvs rei testes sunt : ex parte Sanctae Mariae monachi : Garinus , Rainaldus , Bartholomeus ; laici : Achardus prepoFitus et Poardus frater ejus , Arembertus faber , Milo major Chichiaci , Stephanus de Sanctis Virtutibus , Johannes et Matheus frater ejus .


Ex parte Sancti Martini : Arnulfus capicerius , Galterus cantor , Theudo sacerdos , Johannes sacerdos , filius Bertranni , Theodoricus , Petrus filius Guidonis , canonici Sancti Martini ; laici : Guido major , Arembertus de Autisiodoro , Robertus decimator , Galterus molendinarius , Hugo faber , Milo cordubanarius , Engelbertus sutor .


Actum Chableiis publice , in capitulo Sancti Martini , anno ab Incarnatione Domini millesimo centesimo trigesimo tertio , die dominico , secundo nonas februarii , Innocentio secundo papa , Ludovico regnante in Francia .


De controversia que vertebatur inter nos et Herveum , abbatem Flavigniaci ( a ) .


Ego Herveus abbas et conventus Flavigniaci notum facimus presentibus et futuris quod , cum controversia inter nos , ex una parte , et abbatem et conventum Pontiniaci , ex altera , verteretur , de voluntate et consensu utriusque partis , in hunc modum composuimus : ego siquidem Herveus abbas et conventus Flavigniaci ecclesie Pontiniaci , quicquid Gillebertus clericus de Chichiaco ei dederat vel quecumque predicta ecclesia in territorio de Chichiaco possidebat , memorate ecclesie pacifice possidenda in perpetuum concessimus .


Preterea , quicquid in his que fratres Pontiniacences in territorio de Chichiaco possidebant , et decimas quas ab eis petere solebamus , eis omnino quitavimus .


Et ipsi dederunt nobis arpentum vinee que sita est in costa de Asneriis , sicut metis terminatur .


Ecclesia vero de Pontiniaco terram que est in valle Scociz et omnia super quibus aliquando querela mota fuerat , in perpetuum possidenda nobis concessit .


Ut autem hoc totum inviolabilem obtineat et firmitatem , ego Herveus , abbas , et conventus Flavigniaci presentem paginam sigillis nostris roboravimus .


abbatem Flavigniaci super quibusdam possessionibus , prediis et rebus aliis ( a ) .


Universis presentes litteras inspecturis , frater N [ icholaus ] , humilis abbas , et conventus Flavigniaci , salutem in Domino .


Noverit universitas vestra quod , cum controversia verteretur inter viros religiosos , abbatem et conventum Pontiniaci , ex una parte , et nos , ex altera , super quibusdam possessionibus , prediis et rebus aliis que dicebamus quod non poterant acquirere in territorio nostro , discordia in hunc modum est sopita : quod dictis abbati et conventui Pontigniaci de cetero , sine contradictione aliqua , quiete et pacifice in perpetuum concessimus possidendas , scilicet duas pecias vinearum in valle Carminum , que fuerunt Almodi , et vineam .


Ego Ansericus de Monte regali omnibus publice notum esse volo quod ad honorem Dei et sancte genitricis ejus dedi , do , dono in elemosinam monasterio Pontiniaci , pro salute anime mee et Sybille uxoris mee et antecessorum nostrorum , vineam que mei juris fuit aput Chableias , que dicitur vinea Daimbaridi , que sita est in valle Wilain .


Ordinavi autem per concessionem domni Mainardi , tunc Pontiniacensis abbatis , in cujus manu vineam illam Deo assignavi , ut de vino ipsius vinee , eo quod album et durabile foret , ad missas per annum in abbatia ipsa ministraretur .


Laudavit vero donum hujus vinee et concessit predicta Sybilla uxor mea et Ansericus et Johannes , filii mei .


Et in rei testimonium , isti vocati sunt : Hugo decanus Seduloci , Guarricus canonicus de Avalone , Rainaudus notarius meus , Josbertus de Barro , Manases de Aceio ; Ochidez , Renerius de Castro Luci , Petrus de Vercellai , Guillelmus de Insula .


De quitatione facta inter nos et Milonem , fratrem Anserici , Montis regalis domini ( « ) .


Ne quod in presentiarum agitur aliquorum malignitate deleatur , ego Ansericus Montis regalis dominus notum facio presentibus et futuris quod controversia que inter domum Pontiniacensem , ex una parte , et Milonem fratrem meum , ex altera , apud Chableias movebatur , in presentia mea , apud Insulam , in hunc modum sopita est : videlicet quod Milo frater meus quitavit et concessit in perpetuum possidenda prefate domui deinceps et habenda quecumque predicta domus apud Chableias in terris seu aliis possessionibus , dominio domini Montis regalis seu heredum ejus pertinentibus , sub censu trium solidorum et duorum denariorum in festo sancti Remigii persolvendorum servienti illius qui dominium habebit apud Chableias .


Actum anno Incarnationis dominice M ° CCo IIIO , mense octobri , apud Insulam .


Et ut istud firmum et ratum in posterum habeatur , hanc cartam ad preces Milonis fratris mei sigilli mei munimine feci roborari .


Et ad majorem et firmiorem hujus compositionis cautelam et auctoritatem , Milo frater meus promisit quod , cum miles factus fuerit vel sigillum habuerit , ad submonitionem fratrum Pontiniacensium , hoc ipsum carta sua confirmabit .


Hoc totum ego Ansericus dominus Montis regalis , de cujus casamento ipsum est , laudo et concedo .


Ea vero super quibus controversia movebatur , sunt : caducum Mathei Piperari , oschia Gerardi Vicine , oschia Hermarii Palmeri , oschia Theobaudi Berut .


Pro hac compositione dederunt fratres Pontiniacenses Miloni , fratri meo , XX libras autissiodorensis monete .


Gillebertus , clericus de Chichiaco , dedit se et sua Deo et ecclesie Ponliniacensi ( a ) .


Ego Garnerius , Dei gratia Lingonensis episcopus , notum facio tam presentibus quam futuris quod Gillebertus clericus de Chichiaco donando contulit domui Pontiniacensi in manu nostra se et sua , scilicet vineam de Scocia et vallem Scocie , vineam de Bogere , vineam de Varium et dimidium pratum de Vaudun , noam de Mongargne et quartam partem prati quod partitur cum Arberto Parent .


De multis questionibus et querelis controversia verteretur inter nos et ecclesiam Beati Martini de Chableiis ( a ) .


cellerarius totumque capitulum ecclesie Beati Martini Turonensis notum fieri volumus tam futuris quam presentibus quod , cum inter ecclesiam nostram et fratres de Pontiniaco de multis questionibus et querelis controversia verteretur , tandem , Deo annuente , tali modo sopita est : quod fratres de Pontiniaco edifitium suum de Chableis ( 6 ) , quod infra tres vias clauditur , sicut murus eorum determinat et distinguit , pacifice et libere possidebunt ; domumculam etiam et oschiam que infra tres vias clauduntur , quas numdum acquisierunt , poterunt adquirere .


Ex alia vero parte , domus eorum a domo Regnaudi Tornatoris , que ipsorum est , usque ad domum suam , si quid medium est , poterunt sine contradictione acquirere et hec omnia , quando voluerunt , concludere sub clausura et supradictis omnibus uti ad usus sibi necessarios et omnia supradicta libere tenere , salvo censu annuo .


Triginta VI arpenta vinearum quiete et libere possidebunt in nostro territorio de Chableiis , ita quod decem modios vini puri et receptabilis preposito et obedientiario nostro in festo sancti Remigii annuatim persolvent .


Statutum est autem quod de terris que in territorio et in decimatione ecclesie Beati Martini non ( c ) sunt , decime sine requisitione segetes apud domum suam de Chableiis poterunt deportare et animalia que terras excolunt cum suis utensilibus colocare ; oschiam suam , que est ultra viam , post domum eorum , pacifice et libere possidebunt .


Si vero aliqua hujusmodi fratribus de Pontiniaco quomodo collata fuerint , ea infra annum talem manum ponent , unde jus nostrum deperire non poterit .


( a ) Ego Agnes , uxor domini Odonis Magni de Froloys , notum facio universis presentes litteras inspecturis quod , cum dominus meus Odo voluerit et concesserit abbati et conventui Pontiniacensi ut omnia que acquisierunt a tempore retroacto usque ad annum Domini MUM ccum xxxum ixum in feodo et dominio nostro de Milliaco , prope Chableias , deinceps in perpetuum habeant libere et quiete , sine contradictione sui vel heredum suorum salvo censu et coustuma ( b ) que dicitur arbannum , de loco de quo debetur , ego , de cujus capite movet dictum feodum de Milliaco , omnia acquisita a predictis Pontiniacensibus in dicto feodo ipsis concedo voluntarie , approbo et confirmo et me numquam contra venire promitto .


Et , quia sigillum non habebam , rogavi venerabilem Petrum abbatem de Ré ut presentibus litteris sigillum suum apponeret in testimonium veritatis .


Actum apud Froloys , anno gracie M ° CCO xxx ° IXO .


Universis presentes litteras inspecturis , G [ uillelmus ] decanus Tornodori , salutem in Domino .


Noverint universi quod Bernardus clericus , filius Guillelmi defuncti Normant , in nostra presentia constitutus , recognovit coram nobis se dedisse duos modios vini singulis annis in perpetuum percipiendos in vinea sua de Vallium , pro anniversariis patris sui dicti Guillelmi et Emeline matris ejus et sui .


Similiter quam vero vineam dictus Bernardus dedit dictis abbati et conventui post decessum suum in perpetuum pacifice possidendum , pro predictis anniversariis in ecclesia Pontigniacensi in perpetuum faciendis .


Item dictus Bernardus clericus debet domum Pontigniacensem de Chableis , que fuit defuncti Martini cementarii , saisire de mobilibus suis usque ad valorem xxxa librarum tur . ,


Universis presentes litteras inspecturis , Henricus decanus Tornodori , salutem in Domino .


Vestra noscat universitas quod , cum verteretur controversia inter abbatem et conventum Pontiniacensem , ex una parte , et Drochonem de Lichiers et uxorem ejus , ex altera , super domibus que fuerint defuncti Petri Februarii , filii Milonis , sitis apud Chableias ante cellarium Pontiniaci , tandem predictus Drocho et uxor ejus recognoverunt spontanei nichil juris se habere in domibus supradictis ; et si quid habuerant vel habebant , quitabant penitus abbati et conventui supradictis .


Isnardus , vicecomes Joviniaci , concedit Deo et ecclesie Pontiniacensi quicquid ecclesia tenet hodie de dominio vel de casamentis ipsius , ubicumque sit illud ( » ) .


Ego Hugo , Dei gratia Senonensis archiepiscopus , notum fieri volo tam presentibus quam futuris quod Isnardus , vicecomes Joviniaci , laudat et concedit Deo et Beate Marie Pontiniaci et fratribus ejusdem loci in perpetuum quicquid ecclesia Pontiniacensis tenet hodie de domenio vel de casamentis ipsius , ubicumque illud sit .


Laudat insuper et concedit fratribus memoratis quicquid de casamentis ipsius , terris et possessionibus Calliaci et Burs et Creceii contiguis nunc possident et quicquid deinceps adquisierint .


Preterea compositionem factam inter eos et Petrum , filium Nonne de Villa Mauri , et Gaufridum , sororium ejus , et quicquid aliquando de possessionibus ad eosdem pertinentibus adquirere potuerunt , laudat nichilominus et concedit .


Hec omnia laudant et concedunt ejus uxor , Emerilla , et fllii ejus , scilicet Julduinus , Isnardus , Rainaudus , Guido , Vicina .


Hujus rei testes sunt : Hugo , archidiaconus noster ; Guillelmus prepositus , Fromundus capellanus , Odo de Castellione , Milo Boissum , Rainaudus Julduinus , Rainaudus de Malli , Fromundus Quarterius , Aamerius Dives .


Actum est Autisiodori , anno ab Incarnatione Domini MO c ° LXO Vlo , pontificatus autem nostri vicesimo quinto .


Noverint universi presentes pariter et futuri quod ego P [ etrus ] de Corchum reddidi et sasivi monachos Pontiniaci de omnibus rebus quas de Gilleberto clerico tenebam , salvo jure Sancti Petri Flaviniaci , excepta quadam terra quam monachi Pontiniaci michi dimittunt , salvo suo jure , presentem paginam in sigillo meo sigillatam .


( 6 ) Omnibus presentes litteras inspecturis , Henricus decanus Tornodori , salutem in Domino .


Noverit universitas vestra quod Balduinus de Capella , Henricus et Petrus , fratres , cum uxoribus suis , Ermenjarde scilicet , Constancia et Clara , in nostra presentia constituti , penitus quitaverunt abbati et conventui Pontiniacensi quicquid juris habebant vel habere poterant quacumque de causa in terra de Pomerio et in terra de Salice , sitis in finagio de Poncheio , juxta terras dictorum abbatis et conventus , quas defunctus Guillelmus eorum avunculus vendiderat eisdem ; promittentes , fide corporali prestita , quod in dictis terris nichil de cetero reclamabunt nec prefatos abbatem et conventum super eisdem per se vel per alios ullatenus re molestabunt .


Ego Milo dominus Noeriorum notum facio universis presentes litteras inspecturis quod , cum bone memorie dominus Milo , pater meus , quondam dominus Noeriorum , legasset Deo et ecclesie Beate Marie Pontiniaci in puram et perpetuam elemosinam decem libras pruv .


annui redditus , pro anniversario suo in dicta domo singulis annis faciendo , ego predictus Milo , dominus Noeriorum volui et concessi ut pro predictis decem libris dicti Pontigniacenses perciperent singulis annis in perpetuum apud Chableias in octabis sancti Remigii unum modium et dimidium ordei in minagio meo de Chableis .


Yolui etiam et concessi ut quicumque dictum minagium receperint , per juramentum suum dictis Pontingiacensibus singulis annis dicto termino dictos redditus reddere teneantur .


Gilo clericus dedit nobis vineam suam de Roondeau ( a ) .


Ego Stephanus ecclesie Beati Michaelis abbas et ego Johannes humilis procurator domus Sancti Spiritus Dyvioni et Tornodori , notum facimus universis tam futuris quam presentibus quod fratres Pontiniaci receperunt in fratrem Gilonem clericum , spiritualiter ; et ipse Gilo , pro remedio anime sue et antecessorum suorum , dedit et concessit predictis fratribus vineam suam de Rondiau in perpetuum possidere ; predicti fratres de bonis sibi a Deo collatis dicto Giloni dederunt usque ad triginta et quinque libras autissiodorensis monete .


Et ego Johannes de Quartiniaco istud volui et laudavi et fratres et sorores nostre domus , et investimus dictos fratres Pontiniaci de jamdicta vinea cum dicto Gilone qui eos investivit de eadem vinea .


Quitavimus etiam predictis fratribus Pontiniaci et dictus Gilo prefatam vineam et concessimus eis in perpetuum possidendam .


Petrus , comes Autissiodori et Tornodori , prohibet ne de cetero fiat petraria in vinea quam eminus de Columbo lo Chat ( b ) .


P [ etrus ] comes Autissiodori et Tornodori et Yfolandis ] comitissa , uxor mea , universis prepositis et burgensibus Tornodori , salutem .


Prohibemus omnibus vobis universaliter ne aliquis audeant ( e ) aut presumat facere amplius petrariam vel trahere lapidem in vinea quam conventus Pontigniacensis emit de Columbo lo Chat , sita in Valle corbe , quoniam novimus per inquisitionem certissimam dictam vineam cum petraria esse libere et absolute de possessione jamdicti conventus .


Guillelmus , canonicus Nivernensis , dedit quicquid acquisierit apud Tornodorum ( ° ) .


Ego magister Guillemus Senonensis , canonicus Nivernensis , notum facio universis presentes litteras inspecturis quod dedi et concessi post decessum meum ecclesie Pontiniacensi quicquid acquirere potero in tenuris apud Tornodorum in perpetuum pacifice possidendum .


Actum apud Tornodorum , anno Domini MO CCO XXO IIO , mense decembri .


Bartholomeus de Cycon dedit nobis domum quandam apud Tornodoro cum terra ( a ) .


Ego Milo dominus de Noiers notum volo fieri presentibus et futuris quod nobilis vir Bartholomeus miles de Cycon dedit in elemosinam ecclesie Pontiniacensi quandam domum apud Tornodorum cum terra que eidem domui adjacet anterius et posterius , sive edificata sive non edificata , que domus sita est juxta domum quam habet eadem ecclesia apud prefatam villam , laudantibus uxore sua Agnete ad quam dicta domus jure hereditario pertinebat , et liberis eorum , Hugone , Guillelmo , Milone , Adelina ; et pro his omnibus idem Bartholomeus triginta libras pruv .


Promisit insuper jam dictus Bartholomeus quod , si memorate ecclesie Pontiniacensi aliqua querela super premissis emerserit , dictante rationis equitate , garantiam exibit .


Ut autem hec donatio perhennem firmitatem obtineat , ego Milo dominus de Noers , rogatu predicti Bartolomei , presens scriptum sigillo meo roboravi .


Omnibus ad quos presentes littere pervenerint , Hugo , gerens vice Guidonis de Melloto , canonici Lingonensis et provisoris archidiaconi Tornodori , salutem in Domino .


Noveritis quod , in nostra presentia constituti , nobilis mulier domina Agnes , relicta Bartholomei de Cicom ( b ) , militis , et dominus Milo , filius dicte Agnetis , recognoverunt se vendidisse fratribus de Pontigniaco quicquid juris habebant supradicti Agnes et Milo in quandam domum suam , que fuit defuncti Haym . ,


sitam apud Tornodorum , juxta domum dictorum fratrum Pontiniacensium ; et terram que est anterius et posterius , que dicte domui adjacet , pro quadraginta libris tur . ,


Promiserunt siquidem supradicti Agnes et Milo , fide in manu nostra prestita corporali , quod contra dictam venditionem per se nec alios de cetero non venient in futurum .


In cujus rei testimonium , ad petitionem dictorum fratrum , Agnetis et Milonis , presentes litteras sigilli nostri munimine tradidimus roboratas .


Johannes , filius Rose de Legniaco Castro , vendidit nobis IIIIor solidos et tres denarios census pro IIII libris et X solidis ( a ) .


Omnibus presentes litteras inspecturis , Hugo decanus Tornodori , salutem in Domino .


Noveritis quod , in nostra presentia constitutus , Johannes , filius domine Rose dicte Majorisse de Legni Castro , recognovit se vendidisse viris religiosis abbati et conventui Pontiniacensi pro quatuor libris et decem solidis monete currentis apud Legniacum , de quibus recognovit sibi esse plenarium satisfactum in pecunia numerata , quatuor solidos et tres denarios censuales portantes laudes et ventas , quos ita distribuit et assedit : videlicet super domum suam de castro , contiguam domui Bertini fratris sui , novem denarios ; super ortum suum de castro , situm juxta domum defuncti Gonstancii clerici , a parte superiori , sex denarios ; item super vineam suam que Clausellus nominatur , sitam prope assartum baillivi , circa arpentum continentem , novem denarios ; item super unum jornale terre , situm in Daveriis , sex denarios ; item super unum arpentum vinee , situm in territorio quod vocatur Monteignis , octo denarios ; item super dimidium ( 4 ) arpentum vinee dou Coroi sex denarios ; item super dimidium arpentum vinee de Meso , situm contigue vinee Garneri lou Ferron , ex una parte , et vinee liberorum Laurentii Pelliparii , ex altera , quatuor denarios ; et tres denarios super domum suam , que quondam fuit Amieti Talemetarii , cum tribus denariis censualibus quos dicta domus dictis abbati et conventui ja [ m ] ( e ) debebat ; et confidens spontanee , provide et discrete quod predicta hereditagia in puro allodio te [ nebat ] ( d ) et de capite ipsius movebant .


Item predictus Johannes confessus est se dedisse abbati et conventui supradictis , pro remedio anime sue et uxoris ipsius et parentum suorum , quinque denarios censuales sitos super partem lamine dou paitiz de Meriaco , que antea unum denarium censualem dictis religiosis debebat .


Recognovit etiam quod super predictam domum , que fuit Amieti , tres denarios censuales ( jamdiu est ) debuerat et debebat , promittens per fidem suam quod totum superius expressum annuatim persolvet dictis religiosis vel eorum mandato in festo sancti Remigii ; et garantizabit in perpetuum contra omnes ; et si forte super dicto censu alique forsitan in posterum emergerent questiones , idem Johannes eas propriis sumptibus sedere teneretur et restituere dictis abbati et conventui omnia dampna , deperdita et expensa ( e ) que et quas dicti religiosi incurrent et haberent pro defectu garantie sibi non facte .


Et quantum ad omnia predicta et singula predictorum , obligavit idem Johannes erga dictos Pontiniacenses se et omnes heredes suos et omnia bona sua mobilia et immobilia , seque nichilominus et heredes suos juriditioni nostre supponens , si in aliquibus premissarum deficerent vel contra premissa aliquid attemptarent , quod nos , ad petitionem latoris presentium , ipsum vel heredes suos excommunicaremus ubicumque facerent mansionem .


In cujus rei testimonium , ad petitionem dicti Johannis , nomine suo et heredum suorum , presentibus litteris sigillum nostrum duximus apponendum .


Bona Filia , relicta Stephani Cochet , dedit nobis possessiones suas tam ex parte sua quam ex parte mariti sui ( a ) .


Ego Stephanus , dictus abbas Sancti Michaelis , et Johannes , decanus Tornodori , et Johannes Colum , ballivus comitis Tornodori , notum facimus omnibus presentibus et futuris quod Bona Filia , relicta defuncti Stephani Cochet , que cum viro suo et omnibus possessionibus suis ad Pontiniacensem ecclesiam , de dono et elemosina nobilis viri Petri comitis Tornodori , pertinet , post mortem viri sui , cum abbas et domus Pontiniacensis caducum suum eidem mulieri concessisset pietatis intuitu , toto tempore vite sue libere possidendum , ipsa , collato sibi benefitio , Deo et ecclesie Pontiniacensi grates referens recognovit in presentia mea quod omnes possessiones que earn contingunt , tam ex parte sua quam ex parte mariti sui , prefate ecclesie acquitavit et concessit in perpetuum et de presenti etiam investivit ita quod eas de cetero non suo sed ecclesie tenebit nomine .


Et in testimonium quod fratres Pontiniacenses veri domini sunt earumdem possessionum , singulis annis in festo omnium Sanctorum pro recognitione et investitura reddet eis dimidiam marcam argenti .


Promisit etiam flrmiter et concessit quod nichil de cetero toto tempore vite sue de eisdem possessionibus vendere vel alienare vel titulo pignoris obligare poterit nec etiam se ipsam in matrimonium copulare , nisi deassensu Pontiniacensium .


Quod si forte , quod absit , aliquid contra hoc facere presumpserit , concessit quod ipsi Pontiniacenses predictas possessiones sine contradictione saisiant , tanquam proprietatis in manu sua jure perpetuo teneant .


Homines de Ville Mauri quitaverunt usagium quod clamabant in nemoribus de Ota ( a ) .


Herveus , Dei gratia Trecensis episcopus , universis ad quos presentes litteras pervenerint , in Domino salutem .


Noverit universitas vestra quod homines de Villa Mauri , in nostra presentia constituti , quitaverunt monachis Pontiniaci totum usuarium ( b ) quod clamabant in eorumdem monachorum nemoribus de Ota et recognoverunt se idem usuarium in perpetuum abjurasse .


Silvester de Tornodoro , faber , et Maria ejus uxor dederunt nobis quinque solidos censuales ( a ) .


Ego Adam prior Sancti Michaeli , et ego Hugo presbiter , gerens vices decani Tornodori , notum facimus universis presentes litteras inspecturis quod , in presentia nostra constituti , Silvester de Tornodoro , faber , et Maria , uxor ejus , dederunt et concesserunt Deo et ecclesie Pontiniacensi in elemosinam , pro remedio animarum suarum , quinque solidos censuales assignatos super domum dictorum Pontiniacensium , ita tamen quod , quicumque dictam domum possiderit , tenebitur singulis annis reddere ecclesie Pontiniacensi quinque solidos monete Tornodori , in festo beati Martini hyemalis .


In cujus rei testimonium , ad petitionem dictorum Silvestri et Marie , presentes litteras sigillorum nostrorum munimine roboravimus .


Michael clericus de Tornodoro dedit nobis duas domos suas sitas in Burgo Berardi ( a ) .


$ Omnibus presentes litteras inspecturis , dominus Hugo officialis Tornodori , salutem in Domino .


Noverit universitas vestra quod , in nostra presentia constitutus , Michael clericus de Tornodoro recognovit se dedisse et concessisse ecclesie Pontiniacensi domos suas sitas in Bulco Berardi , que fuerunt defuncti Thome dicti Cassardi , et quandam peciam vinee sitam in territorio quod dicitur Valenayres , tria quarteria continentem , que omnia dicta ecclesia jure perpetuo possidebit .


De quibus supradictis domibus scilicet et vinea dictus Michael in presentia nostra se devestivit et de eisdeim abbatem dicte ecclesie investivit .


In cujus rei testimonium , ad petitionem dicti Michaelis , presentibus litteris sigillum nostrum duximus apponendum .


Luqueta de Tornodoro et Michael filius ejus dederunt se et sua ecclesie Pontiniacensi ( a ) .


Hugo gerens vices decani Tornodori , omnibus ad quos littere presentes pervenerint , salutem in Domino .


Noveritis quod , in presentia nostra constituti , Luqueta , relicta defuncti Symonis de Tornodoro , et Michael clericus , filius ejus , dederunt se et omnia bona sua , tam mobilia quam immobilia , Deo et ecclesie Pontiniacensi et de dictis bonis se devestierunt et fratres dicte ecclesie investierunt de eisdem .


Promiserunt etiam coram nobis supradicti Luqueta et Michael , fide corporaliter in manu nostra prestita , quod dictam donationem fideliter et firmiter observabunt nec earn per se vel per alios de cetero revocabunt .


In cujus rei testimonium , ad petitionem ipsorum Luquete et Michaelis , presentes litteras sigilli nostri munimine roboravimus .


Galterus Catus et Agnes ejus uxor dederunt sedem cujusdam molendini ( b ) .


Guillelmus decanus Tornodori , omnibus presentes litteras inspecturis , salutem in Domino .


Noveritis quod Galterus dictus Catus et Agnes uxor ejusdem coram nobis dederunt Deo et ecclesie Pontiniacensi in puram et perpetuam elemosinam , pro remedio animarum suarum et antecessorum suorum , sive viverent sive morerentur , sedem cujusdam molendini quod vocatur Dareme , siti subtus Tornodorum , cum omnibus pertinentibus ad dictum molendinum jure perpetuo possidenda .


Hanc autem donationem dicta Agnes laudavit et concessit , spontanea voluntate promittens , fide corporali prestita in manu nostra , quod de cetero in dicta sede molendini et pertinentiis aliud non reclamabit .


Et de dicta sede et pertinentiis dicti Galterus et Agnes uxor ejusdem virum religiosum fratrem Johannem abbatem Pontiniacensem investierunt .


Quod ut ratum et firmum permaneat , ad petitionem dictorum Galteri et Agnetis uxor ( a ) ejusdem , presentes litteras sigilli nostri munimine tradidimus roboratas .


Petrus de Junez dedit nobis duas pecias terre apud Junaium ( b ) .


Omnibus presentes litteras inspecturis , Hugo decanus Tornodori , salutem in Domino .


Noveritis quod , in nostra presentia constitutus , Petrus de Junaio , clericus , dedit et concessit et in perpetuum quitavit in puram et perpetuam elemosinam Deo et beate Marie et abbati et conventui Pontiniacensi duas pecias terre arabilis , quarum una sita est in pasticio prope Junaium , juxta terram Colini dou Crot ; et altera sita est prope molendinum de Gryseio , juxta terram Guillelmi dicti Espyngot , ex una parte , et juxta terram dicti Colini dou Crot , ex altera , ab ipsis abbate et conventu in perpetuum de cetero possidendas .


Promisit autem idem Petrus , fide in manu nostra prestita corporali , quod contra dictas donationem , concessionem et quitationem per se vel per alium non veniet in futurum .


In cujus rei testimonium , ad petitionem dicti Petri , presentes litteras sigillo nostro tradidimus roboratas .


Petrus Barberius dedit se et sua Deo et ecclesie Pontiniaci ( a ) .


Noveritis quod , in nostra presentia constitutus , Petrus dictus Barberius dedit se et sua , tam mobilia quam immobilia , ubicumque poterunt inveniri , Deo et ecclesie Beate Marie Pontiniaci , promittens per fidem suam corporaliter prestitam quod contra dictam donationem per se vel per alium non veniet in futurum et quod in dictis rebus nichil de cetero reclamabit nec faciet reclamari .


In cujus rei testimonium , presentibus litteris , ad petitionem predicti Petri , sigillum nostrum duximus apponendum .


Benedictus freparius et ejus uxor dederunt nobis vineam quandam ( a ) .


Noveritis quod , in nostra presentia constituti , Benedictus de Tornodoro , freparius , et Odeardis uxor ejus donatione facta inter vivos dederunt et concesserunt absque spe revocandi , in puram et perpetuam elemosinam , Deo et ecclesie Pontiniacensi quandam vineam sitam in valle que dicitur Vallis curva , juxta vineam ipsorum Pontiniacensium , ab abbate et conventu dicte ecclesie in perpetuum pacifice possidendam .


Promiserunt autem dicti Benedictus et Odeardis , fide in manu nostra prestita corporali , se contra donationem et concessionem hujusmodi per se vel per alios non venturos .


Recognoverunt etiam dicti Benedictus et uxor ejus pro se et pro Guillelmo , filio suo in minore etate existente , se tenere ad vitam ipsorum trium , Benedicti , Odeardis et Guillelmi vel alterius eorum qui supravixerit , a dictis abbate et conventu Pontiniaci tres pecias vinearum ipsorum Pontiniacensium , quarum una sita est en Chanboson , juxta vineam defuncti Ferrici Barberii ; alia sita an Laponche , juxta vineam Jaqueti dicti Hermite ; et altera sita est an Chialoe , juxta vineam dicti P . ,


lou Bondrot ; tenerentur etiam dicti Benedictus et Odeardis dictam vineam bono statu tenere ; post vero ipsorum trium obitum , dicte vinee ad jus et proprietatem Pontiniacensis ecclesie in statu quo erant , libere revertentur .


In cujus rei testimonium , ad petitionem dictorum Benedicti et Odeardis , presentibus litteris sigillum nostrum duximus apponendum .


Jordanus clericus dedit medietatem vinee .


decanus Sancti Florentini , salutem .


Notum facimus quod , in nostra presentia constitutus , Jordanus de Herviaco , clericus , recognovit se dedisse et concessisse et in perpetuum quitasse religiosis viris abbati et conventui et ecclesie Pontiniacensi , pro remedio anime sue , medietatem totius vinee apud Denemonia site , que vinea Clausus domini de Herviaco nominatur , in se circa vu quarteria et dimidium ( a ) continentem ; quam vineam idem Jordanus et defuncta Maria quondam uxor ipsius totam emerant ab eisdem .


Promisit etiam predictus Jordanus per fidem suam quam super hoc in manu nostra prestitit corporalem , quod contra predictas donationem , concessionem et quitationem per se vel per alium non veniet in futurum nec contra dictos abbatem et conventum super predicta vinea aliquam querelam seu querimoniam movebit , quantum ad hoc juridictioni nostre voluntarie se supponens , ut , ubique maneat vel existat , possemus in illum excommunicationis sententiam promulgare si ipsum a premissis resilire contingeret aut in aliquo contraire .


De qua medietate vinee idem Jordanus se devestiens , per donationem , concessionem , quitationem predictam fratrem Guillelmum monachum Pontiniacensem , nomine dicte ecclesie , in nostra presentia , investivit .


Et nos ad petitionem predicti Jordani , in hujus rei memoriam et testimonium presentibus litteris sigillum nostrum duximus apponendum .


Blanche , comitissa Trecensis , et Th . ,


Nos Blancha comitissa Trecensis palatina et Th [ eobaldus ] comes Campanie , natus ejus , notum facimus universis tam presentibus quam futuris quod , ob remedium animarum nostrarum , dedimus in perpetuam elemosinam fratribus Pontigniaci quicquid habebamus vel habere debebamus in nundinis , de locatione duarum domorum quas habent contiguas , post Domum Dei , de foro molarum , videlicet terciam partem locationis .


Ego Haycius Beati Stephani Trecensis decanus ejusdemque ecclesie capitulum notum facimus presentibus et futuris nos concessisse et ratam habere elemosinam quam dominus noster comes Henricus fecit ecclesie Ponti- niaci , ut scilicet liceat eis singulis annis eeto .


modios vini sui sine pedagio nostro Trecas adducere .


Actum Trecis , anno ab i Incarnatione Domini MO CO nonagesimo .


Quod monachi Pontiniacenses habeant pasturagium in forestis Rabiosa ( e ) .


Galterus , Dei gratia Senonensis archiepiscopus , omnibus presentes litteras inspecturis , salutem in Domino .


Notum facimus quod monachi de Pontigniaco habent pasturagium herbe in foresta que dicitur Rabiosa ad animalia tantummodo grangie sue que appellatur Sevie , ita quod non habeant ibi capras sive porcos .


Actum a--pud Seiant , die lune ante Purificationem beate Marie , anno gracie MoeeO xxo 1110 .


De eodem , scilicet de capitulo Sancti Stephani Trecensis ( a ) .


Ego Henricus Trecensis comes palatinus notum facio presentibus et futuris quod , pro salute anime mee et antecessorum meorum , dedi Deo et ecclesie Pontiniaci hanc libertatem in perpetuum , videlicet ut singulis annis de vino suo pro sua voluntate adducere possint Trecas et vendere ducentos modios sine intragio et omni cujuscumque consuetudinis exactione .


Actum apud Verzelayum , cum essem in itinere jerosolimitano , anno Verbi incarnati millesimo centesimo octogesimo decimo .


Datum per manum Haycii cancellarii .


Nota Johannis ( b ) .


Guillelmus , miles , Putemonoie vendidit nobis quandam plateam sitam apud Trecas ( c ) .


Omnibus presentes litteras inspecturis , Guillelmus miles Putemonoie , salutem in Domino .


bbati et conventui Pontiniacensi , pro sexaginta quinque libris pecunie numerate et duobus solidis censualibus annuatim in festo sancti Remigii persolvendis , quandam plateam sitam Trecis inter domum Ade de Vaucharci et domum de Pontigniaco .


Hoc autem promisi me bona fide facturum per fidem meam in manu domini offlcialis Trecensis prestitam .


Et hoc etiam laudaverunt , in presentia predicti officialis , duo filii mei , videlicet dominus Petrus miles et Hugo armiger .


( 4 ) Omnibus presentes litteras inspecturis , magister Nicholaus offlcialis Trecensis , salutem in Domino .


Noverint universi quod , in nostra presentia constituta , Paque , relicta dcfuncti Richardi de Masticone , recognovit coram nobis quod , cum inter ipsam , ex una parte , et viros religiosos abbatcm et conventum Pontigniaci , a parte altera , tales conventiones intercessissent , scilicet quod ipsa tenere debet domum ipsorum abbatis et conventus sitam Trecis , retro Sanctum Bernardum , inter domum Bartholomei de Apulia , a parte una , et domum Ade de Vaucharci , ex altera , ad vitam suam ; et facere debebat dicta Paque sumptibus ( e ) suis quandam domum in quadam platea dictorum abbatis et conventus sita inter dictam domum Pontigniaci et domum Ade predictam , conventio dicte domus in dicta platea ab eadem Paque faciende et edificande recisa est et mutata inter ipsam et dictos abbatem et conventum : videlicet quod dicti abbas et conventus domum quandam ad voluntatem ipsorum in platea p [ redicta ] edificabunt , quam domum cum domo predicta eorumdem abbatis et conventus ipsa Paque quamdiu vixerit tenebit et possidebit ; et ipsa Paque tenetur et promisit coram nobis [ fi ] de sua dare dictis abbati et conventui , pro edificatione dicte domus in predicta platea ab eisdem abbate et conventu faciende , centum et viginti libras pruvin .


In terminis subscriptis , videlicet : in proximo futuris nundinis Sancti Johannis infra rectum pagamentum quadraginta libras , in sequentibus nundinis sancti Remigii infra pagamentum quadraginta libras et in subsequentibus nundinis Barri quadratinta libras residuas .


In cujus rei testimonium , presentibus litteris sigillum curie Trecensis duximus apponendum .


Guillelmus , filius Nichole de Trecis , dedit et concessit totum pratum suum situm apud Sanctam Moram ( a ) .


Omnibus presentes litteras inspecturis , Odo dominus de Frosleio , dictus Ragot , et dominus de Chanloto , salutem in Domino .